Objavio E.H Na May 25, 2018 0\nNačelnik opštine Lopare, Rado Savić, i vlasnik lokalne fabrike za proizvodnju radijatora i kotlova na pelet “Termal int” Fikret Lović pustili su u rad pogon za proizvodnju radijatora.\nSavić je rekao novinarima da je, godinu dana nakon ponovnog pokretanja fabrike “Termal int”, danas krenula i primarna proizvodnja radijatora, jedina u BiH.\n“Otvaranje ovog pogona i rad fabrike garancija je razvoja majevičkog kraja, jer zapošljava domaće stanovništvo”, rekao je Savić za BN televiziju.\nUpošljavaju 1.000 radnika uz prosječnu platu od 1.230 KM, u…\nOpština u RS u kojoj besplatno dijele dezinfekciona…\nVlasnik fabrike Fikret Lović istakao je dobru saradnju sa opštinskom upravom i najavio otvaranje novog pogona za proizvodnju peleta, koji se koristi kao ogrjevni materijal, prenosi “Biznis Info“.\nDirektor fabrike Mahir Hamzić rekao je novinarima da je u “Termal int” do sada uloženo dva miliona maraka.\n“Sam pogon za proizvodnju radijatora, koji podrazumijeva remont stare linije za proizvodnju radijatora, novu liniju za farbanje, lakiranje i potapanje, uloženo je milion maraka”, naveo je Hamzić i dodao da je u ovoj fabrici zaposleno 76 radnika.\nPodsjetimo, „Termal“ je prije rata svoje proizvode plasirao na tržišta bivše Jugoslavije, Austrije i Njemačke. Preduzeće je ponovo pokrenuto nakon desetogodišnjeg stečaja zahvaljujući firmi „Lafat Komerc“ iz Kalesije koja ga je kupila prošle godine.\nObavljen žrijeb parova Roland Garrosa: Džumhur i Bašić protiv kvalifikanata


Jadran pod imperativom protiv Sabadelja – Sjever Crne Gore\nJadran pod imperativom protiv Sabadelja\nAvanture u Evropi nastavljau se u jedinoj pravoj vaterpolo pokrajini Španije Kataloniji… Vaterpolisti Jadran Carina večeras (19.00h) u 7. kolu Lige šampiona gostuju kod Sabadelja.\nOčekivalo se da će španski predstavnik biti direktan rival našem prvaku u borbi za četvrto mjesto grupe B i plasman na fajnal-ejt u Đenovi, ali je sve zakomplikovao nevjerovatni Špandau! Tim našeg trenera Petra Kovačevića i centra Stefana Pješivca, nakon što je razbijen od Jadrana u Igalu u prvom kolu (11:5), vezao je svih šest pobjeda, a u tom nizu srušio je i šampiona Evrope Solnok.\nBez obzira na Špandau, Sabadelj svakako mora biti prepreka koju momci Vladimira Gojkovića večeras moraju preskočiti ukoliko žele plasman na završni turnir.\n“Okršaj sa Sabadeljom je veoma bitan za nas”, jasan je jedan od najboljih igrača Jadrana Dragan Drašković. “Jednostavno moramo da pobijedimo ako želimo da zadržimo šanse da se plasiramo na finalni turnir i uradićemo sve i da ostvarimo cilj”\nUtakmica u blizini Barselone za Jadran dolazi nakon dva paklena duela i prvih poraza u Ligi šampiona od moćnog Pro Reka i šampiona Evrope Solnoka.\n“Vjerujem da imamo kvalitet da prođemo i ovo gostovanje”, dodao je Drašković. “U Ligi šampiona je motiv uvijek veliki, a sigurno će ga imati i Sabadelj”.\nAko bi se tražilo najveće razočaranje ovodišnje Lige šampiona to bi sigurno bio Sabadelj. Katalonski tim u prethodnih šest rundi upisao je samo jednu pobjedu i to ne baš ubjedljivu (12:10) protiv skromnog holandskog AZC Alfena.\nPrevPredhodniFSCG: Sjutra žrijeb za Ligu nacija\nSledećiTivćani na ispitu u SplituNext


Poziv za program "Tandem Cultural Capitals" - oradio.rs\nPoziv za program "Tandem Cultural Capitals"\nОrganizacija "Tandem za kulturu" u saradnji sa sedam Evropskih prestonica kulture, uključujući i Novi Sad, otvorila je konkurs "Tandem Cultural Capitals" za sve profesionalce u oblasti kulture: kulturne menadžere, slobodne umetnike, neprofitne organizacije, asocijacije, studentne, ustanove kulture sa idejom upoznavanja, saradnje, razmene iskustava, razvoja kulturnih sadržaja i novih, evropskih projekata.\nFondacija "Novi Sad 2021" poziva sve umetnike i kulturne radnike da se prijave za konkurs i da zajedno sa kolegama iz drugih Evropskih prestonica kulture doprinesu razvoju kvalitetnih umetničkih projekata kojima će se gradovi predstaviti kao centri evropske kulture.\nNapredovanje u poslu, povezivanje sa drugim kolegama, nove ideje, pokretanje zajedničkih kulturno-umetničkih projekata, neke su od ideja programa "Tandem Cultural Capitals", partnerskog projekta sedam bivših ili budućih Evropskih prestonica kulture, Leuvarden (Holandija), Galvej (Irska), Rijeka (Hrvatska), Elefsina (Grčka), Kaunas (Litvanija), Vesprem (Mađarska) i Novi Sad.\nProjekat će biti realizovan u tri faze u periodu od juna do novembra 2019. Prvi sastanak i radionice "Tandem partnerski forum", na kojima će biti obrađeni načini umrežavanja, kao i relevatna pitanja o Evropskim prestonicama kulture i njihovoj kulturnoj sceni, biće održani od 10. do 14. jula u Rijeci, kada će, među izabranima na konkursu, biti određeni "Tandem" partneri, koji će zajedno raditi na idejama za projekte, koji će imati evropsku dimenziju.\nNakon toga, iskustva sa "Tandem partnerskog foruma" učesnici će imati prilike da prezentuju u svojim gradovima. Rok za prijavu je 28. april, a možete se prijaviti putem linka: https://www.tandemforculture.org/\nProgram "Tandem Cultural Capitals" od 2011. nudi kulturne sadržaje, ideje i priliku za prekogranične saradnje na evropskim projektima u oblasti kulture, a trenutno u okviru njega sarađuje oko 350 evropskih kulturnih menadžera, koji zajedno rade na kulturno-umetničkim projektima.\nSynergy priča univerzalnim jezikom\nNa prvom Mеđunarodnom pozorišnom fеstivalu jеzičkih manjina ''Synergy'', u organizaciji Novosadskog pozorišta dobili smo jedninstvenu priliku da se upoznamo sa…\nKonkurs za producente projekata u kulturi\nFondacija "Novi Sad 2021" raspisala je konkurs za osam kandidata koji su aktivni na kulturno-umetničkoj sceni u oblasti vođenja kulturnih…


5 VELIKIH GREŠAKA koje većina ljudi čini kada im se dijagnostikuje rak | WebTribune\nHome IZBOR 5 VELIKIH GREŠAKA koje većina ljudi čini kada im se dijagnostikuje rak\nPosted date: август 04, 2017 In: IZBOR, ŽIVOT\nPostoji mnogo stvari koje možda radite kada dobijete dijagnozu raka: neprestano brinete, non stop istražujete, pričate sa porodicom i prijateljima, i verovatno plačete.\nMeđutim, postoji takođe i nekoliko stvari za koje treba da pazite da ne radite kada vam se dijagnostikuje rak, ukoliko želite sebi da date šansu da pobedite ovu bolest. Inspirisani sa Juicing for Health, evo liste od pet najvećih grešaka koje ljudi čine odmah nakon dijagnoze raka.\nOdlazak direktno na konvencionalno lečenje\nSavršeno je prirodna reakcija kada se suočavate sa smrtonosnom bolešću da kažete svojim lekarima da to poprave što je pre moguće. Možda čak zakažete sastanak za sledeći korak čak i pre nego što napustite ordinaciju tog dana kada dobijete loše vesti.\nVreme možda nije na vašoj strani, ali još uvek sebi možete da priuštite sat ili dva da istražite svoje opcije i saznate da li biste mogli biti kandidat za sigurnije alternative pre nego što se podvrgnete hemoterapiji, na primer.\nTakođe ćete želeti da budete pažljivi po pitanju obavljanja previše dijagnostičkih testova. Drugo mišljenje o vašoj dijagnozi nije loša ideja, ali ne želite da se podvrgnete velikom broju testova u kojima se koristi zračenje, što može doprineti raku i čak ga i izazvati.\nDržite se samo jednog protokola\nPrepoznajte da bi više od jednog pristupa možda bilo korisno ili neophodno. Nemojte upasti u zamku razmišljanja da će samo sokovi od šargarepe rešiti sve vaše probleme. To može pomoći, ali uzimanje kanabinoida i joga, na primer, mogu pružiti još više koristi.\nMeđutim, to ne znači da je mešanje protokola sa zračenjem ili hemoterapijom poželjno; istražite veoma pažljivo pre nego što izmešate ove vrste tretmana.\nIgnorisanje važnosti ishrane\nAko požurite sa bilo čim nakon vaše dijagnoze raka, onda bi to trebalo da budu promene u ishrani. Ovo se ne može dovoljno naglasiti: ćelije raka se hrane i napreduju na rafinisanom šećeru i raninisanim ugljenim hidratima.\nIzbacite ih potupno i izbegavajte ih kao da vam život zavisi od toga – jer i zavisi! Vaša ishrana treba da se zasniva na organskim biljnim namirnicama, a takođe treba da izbacite crveno i prerađeno meso.\nStudije su pokazale da ketogena dijeta ima potencijal da uspori napredovanje raka, uključujući i rak koji je metastazirao. Moguće je da iza ove njene sposobnosti da uspori rast tumora stoji njena sposobnost da smanji nivo šećera u krvi, ali je neophodno sprovesti još studija.\nUništavanje ćelija raka je dobra stvar, ali takođe morate i da ih izvadite iz svog tela, jer one stvaraju veliko opterećenje na vašu jetru. Ako imate čistu organsku ishranu baziranu na biljkama i sokovima, dobićete neke efekte detoksikacije, ali će nekim ljudima možda biti potrebna dalja detoksikacija.\nNe obazirete se na emocionalno, mentalno i duhovno lečenje\nLečenje raka, posebno u konvencionalnoj medicini, teži da se fokusira samo na fizičko telo. Tu svakako treba uložiti mnogo truda, ali ignorisanje važnosti uma i duha je ogromna greška koju ne želite da napravite.\nDa li ste znali da umetnička terapija zasnovana na svesti može poboljšati nivo stresa i kvalitet života kod pacijenata sa rakom? Ovde se koriste ekspresivne umetničke aktivnosti u kombinaciji sa disanjem, šetanjem i jogom. Pokazalo se da smanjenje stresa kod žena sa rakom dojke poboljšava imunološku funkciju, i verovatno je korisno i za druge vrste raka.\nZapravo, joga je izuzetno moćna i u studijama se pokazalo da pomaže emocionalno, kao i fizički, što je čini veoma vrednim alatom u borbi protiv raka. Čak i ako prolazite kroz konvencionalnu putanju, videćete da joga može da smanji vaš umor, upale, depresiju, anksioznost i bol. Neki centri za jogu se čak i specijalizuju za pomoć pacijentima sa rakom.\nDijagnoza raka je razarajuća, i to kako odlučujete da nastavite je vrlo lična odluka koja će zavisiti od vaših uverenja o tome šta je najbolje za vas. Važno je da dobijete što je moguće više informacija od pouzdanih izvora pre nego što započnete bilo šta, i uvek vodite računa da slušate svoje telo!


Spremni za nove investicije - Glas Podrinja\nINFRASTRUKTURNO OPREMANjE INDUSTRIJSKE ZONE U KOCELjEVI\nSpremni za nove investicije\nRadovi na postavljanju kišne kanalizacije u dužini od oko jednog kilometra u industrijskoj zoni u Koceljevi su u završnoj fazi. Ova investicija koja se zajednički finansira iz opštinske i državne kase vredna je gotovo sedam miliona dinara.\nKoceljevačka opština budućim investitorima ponudiće nešto više od šest hektara zemljišta koje je preostalo u industrijskoj zoni. U okviru komunalnog opremanja u ovom delu urađena je fekalna kanalizacija, asfaltiran kilometar saobraćajnica, urađena trafo stanica koja je sada u potpunoj funkciji.\n–Ono što je važno da se uradi jeste postavljanje vodovodne mreže na ovoj lokaciji i na taj način idustrijska zona biće potpuno opremljena. Važno je završiti primarno opremanje, a kasnije dodatni radovi zavisiće od zahteva i potreba budućih investitora - izjavio je načelnik za urbanizam Zlatko Popović.\nU okviru uređenja ovog kompleksa potok Lukinac upotrebljen je kao recipijent, odnosno potok u koji će sva površinska voda koju prikupi kišna kanalizacija biti preusmerena. Zato je njegov tok u dužini od nekoliko stotina metara popločan i regulisan.\n–Što se tiče industrijske zone u toku je finalizacija kišne kanalizacije. Smatram da je industrijska zona u Koceljevi dobro pozicionirana, uz magistralni put Šabac-Valjevo. Dugo se već radi na industrijskoj zoni, njenom opremanju. Najbitnije je urađeno poput putne infrastrukture koja je neophodna za funkcionisanje postojeće, ali i buduće privrede. U industrijskoj zoni su pojačani i električni kapaciteti tako da ćemo moći da odgovorimo mnogo zahtevnijim privrednicima koji budu hteli svoja sredstva da plasiraju ovde i da u industrijskoj zoni otvore svoje proizvodne pogone - rekao je predsednik opštine Koceljeva Dušan Ilinčić koji je podsetio da je ova zona opremljena i optičkim kablom.\nU industrijsku zonu i njen razvoj intenzivno se ulaže još od 2014. godine kada je urađen asfaltni put od 1,2 kilometra u jednom kružnom pojasu u kojem su obuhvaćene sve parcele. Do sada je u nju investirano 2-3 miliona evra. Velika prednost za potencijalne investitore je i revitalizovan putni pravac od Koceljeve do Batalaga koji predstavlja najkraću saobraćajnu vezu sa Beogradom.\n– Opština Koceljeva ima dobru privredu. Javljaju nam se i zainteresovani investitori. Raduje nas i činjenica da postojeća privreda konstantno proširuje svoje kapacitete. Zaista imamo odličnu komunikaciju sa svima i trudimo se da zajedno rešavamo sve probleme i odgovorimo svim izazovima - istakao je Ilinčić.\nOpština je spremna da zarad obostranog interesa lokalne samouprave i investitora pomogne u svim segmentima, da posreduje između privrednika i države, i da kao uprava bude na usluzi ulagačima. Međutim, u industrijskoj zoni zemljište se neće olako davati za pogone koji bi bili veliki zagađivači jer je važno sačuvati nezagađenost okolnog poljoprivrednog zemljišta i reke Tamnave koja se nalazi u neposrednoj blizini.


SDP će ujediniti SDA i PDA\nNaslovnica NAJNOVIJE SDP će ujediniti SDA i PDA\nPrvi čovjek SDA Tuzlanskog kantona kaže da SDP kurtoazno može podržati izbor predsjednika Skupštine koji onda predlaže mandatara, ali i blokirati Kanton\nIako je nakon sjednice Glavnog odbora SDP-a jasno rečeno da ova partija neće u vlast sa SDA, u Tuzlanskom kantonu SDP će ipak izabrati predsjednika Skupštine TK-a. Ovo im omogućavaju dva potpredsjednika iz reda hrvatskog i srpskog naroda, koji će zajedno sa bošnjačkim potpredsjednikom međusobno prostom većinom birati predsjedavajućeg TK-a, odnosno osobu koja će izabrati i mandatara kantonalne Vlade.\nFAZLIĆ: NEMA GARANCIJA\nZbog činjenice da SDP ne želi u vlast sa SDA, koja sada već ozbiljno razmišlja o ulasku u razgovore sa PDA, u SDA smatraju da bi SDP mogao blokirati Kanton.\n– Predsjednik Skupštine TK-a, uz kurtoazne konsultacije sa dva potpredsjednika, bira mandatara. U ovakvom omjeru snaga, ukoliko SDP ne podrži bošnjačkog kandidata za predsjednika Skupštine i izabere svog, nema garancija da ćemo mi imati izvršnu vlast. Iskreno, ne vidim razlog zašto bi to oni uradili, jer sami su donijeli odluku da ostanu u opoziciji, ali isto tako zašto bi birali predsjednika Skupštine koji dolazi iz SDA ili PDA, kazao nam je Amir Fazlić, povjerenik kantonalne SDA.\nBEGIĆ: JOŠ NIJE KASNO\nIako su u SDA najavili okretanje strankama koje su spremne s njima ući u vlast, i dalje se nadaju da će doći do korekcije stavova SDP-a.\n– Ukoliko bismo zajedno formirali vlast, došlo bi do jačanja probosanskog bloka, ali i do šanse da TK krene otpočetka, nakon što PDA završi sa vođenjem Vlade TK-a, dodao je Fazlić.\nU kantonalnom DF-u poručuju kako će stranka u narednim danima održati niz sastanaka, izvagati sve opcije i donijeti konačnu odluku šta i kako dalje, zanemarujući stranačke interese i preispitujući liberalnost pojedinih članova partija unutar BH bloka. Kako nam je kazao Zlatan Begić, prvi čovjek kantonalnog DF-a, i dalje nije kasno da se donesu teške odluke, koje u centru pažnje imaju interes države, a ne stranke.\nAMIR FAZLIĆ PREDSJEDAVAJUČI KLUBA POSLANIKA SDA U PREDSTAVNIČKOM DOMU PSBIH/AMER KAJMOVIĆ\n– Mislim da je vrijeme i da vidimo kakve mi to liberale imamo, jer iz SDP-a i Naše stranke je posljednjih dana izašlo toliko rasističkih i šovinističkih izjava da je teško povjerovati. Nisam siguran da se sve to radi radi interesa države ili građana, kazao nam je Begić.\nGovoreći o odluci SDP-a da se pasivno postave nakon dobrog izbornog rezultata, Begić je istakao kako će to dovesti do ujedinjenja dvije stranke koje će donijeti kraj građanskoj opciji u TK-u.\n– Pasivnost SDP-a dovest će do ujedinjenja SDA i PDA, što će u ovom kantonu sasvim sigurno dovesti do kraja građanskih opcija. Građanske stranke neće imati nijednog načelnika u TK-u, što bi bilo krajnje ozbiljno, poručio je Begić.\nStrah od Kuke\nKako nezvanično saznajemo, SDA bi vrlo rado bi ušla u vlast, ali radije sa SDP-om nego sa PDA, koja je preuzela apsolutno sve procese u TK-u. S druge stranke, ni SDP ne bježi od razgovora sa PDA, mada postoji opravdana bojazan da bi takva odluka, upravo zbog reputacije Mirsada Kukića i njegove stranke, mogla mnogo koštati SDP. Čak i ako SDP odluči ostati opozicija, za dobrobit Kantona će morati pomoći ili SDA ili PDA i izabrati njihovog predsjednika Skupštine.


Kremlj: Živimo u kaubojskoj realnosti - 22.12.2021, Sputnik Srbija\nKremlj: Živimo u kaubojskoj realnosti\nPortparol Kremlja Dmitrij Peskov nazvao je novom "kaubojskom realnosti" situaciju sa ruskim medijima u inostranstvu. 22.12.2021, Sputnik Srbija\nPeskov je u intervjuu televiziji NTV izjavio da Rusija treba da reaguje na takve napade, jer je "blokada celog sredstva informisanja u Evropi u suprotnosti sa samim evropskim duhom, svim normama i principima OEBS, svim mogućim".Ranije je nemački regulator za medije MABB primorao evropskog satelitskog operatora „Eutelsat 9B“ da ukloni sa svoje platforme novi televizijski kanal na nemačkom jeziku „RT DE“ koji emituje program iz studija u Moskvi.\nrusija, rt dojč, rusija – društvo\nPortparol Kremlja Dmitrij Peskov nazvao je novom "kaubojskom realnosti" situaciju sa ruskim medijima u inostranstvu.\nPeskov je u intervjuu televiziji NTV izjavio da Rusija treba da reaguje na takve napade, jer je "blokada celog sredstva informisanja u Evropi u suprotnosti sa samim evropskim duhom, svim normama i principima OEBS, svim mogućim".\n"Međutim, na žalost, ni u Evropi, ni u SAD u poslednje vreme na te sitnice niko ne obraća pažnju i svi rade šta žele. Takva je naša kaubojska realnost u kojoj treba da delujemo sigurno, pažljivi, da budemo uporni, ali da ne pucamo sebi u nogu, već i da našim oponentima damo do znanja da se mi kategorično ne slažemo sa tim, ne pozdravljamo, niti ćemo ostaviti bez posledica", rekao je Peskov.


decembar 2021 – Sportski savez Beograda\n18.12.2021.god.( subota ), biće održano takmičenje TROFEJ BEOGRADA 2021. - SPORTSKA GIMNASTIKA ( muška I ženska ) u Hali 4 Beogradskog sajma ( gimnastička sala GK Pobednik ). Takmičenje se održava u organizaciji GSB I SO MŽSG GSB a pod pokroviteljstvom Sekretarijata za sport I omladinu\nBEOGRAD, 12.decembar (SSS) – Zavesa na Internacionalno prvenstvo Beograda u “Bel ekspo centru”, po tradiciji je spuštena Velikom nagradom Beograda. Na “Gran priju” su svi strelci učestvovali u jedinstvenoj, apsolutnoj konkurenciji, a osvajači prvih mesta su, sem medalja nagrađeni i zlatnim statuama “Beogradski pobednik”. Srpski strelci su izborili\nBEOGRAD, 11.decembar (SSS) – Srpski strelci su od moguće četiri osvojili tri zlatne medalje u seniorskoj konkurenciji prvog dana 46.internacionalnog prvenstva Beograda vazdušnim oružjem, koje je počelo u „Bel ekspo“ centru. Kao i obično, Internacionalno prvenstvo je otvorenom Trofejom Beograda. Zlatne medalje Srbiji u seniorskoj konkurenciji


Međunarodni dan dece obolele od raka 🍀 | Red Portal\nIzvor: prokupljenadlanu.rs, Foto: Pixabay.com/Prawny\nU poslednjih 5 godina umiranje od malignih bolesti kod dece najčešće je registrovano u uzrastu 15-19 godina (50%) i u uzrastu 5-9 (50%), dok u uzrasnoj grupi 0-4 i 10-14 godina nije bilo smrtnih ishoda\nMeđunarodni dan dece obolele od raka ustanovila je 2002. godine Međunarodna konfederacija Udruženja roditelja dece obolele od raka. Od tada se obeležava u 88 zemalja širom sveta. U Srbiji je ovaj datum postao deo nacionalnog Kalendara javnog zdravlja 2013. godine, a na inicijativu udruženja roditelja i uz podršku Ministarstva zdravlja.\nMaligne bolesti su jedan od značajnih globalnih javno zdravstvenih problema današnjice, koje, prema statističkim podacima, predstavljaju drugi po učestalosti uzrok smrtnosti kod dece uzrasta 0-14 godina, odmah iza povreda. Upravo zbog toga cilj obeležavanja ovog datuma jeste da pažnju celokupne javnosti, stručne i opšte, usmeri ka važnoj misiji poboljšanja tretmana, nege, kvaliteta života, emocionalnih i socijalnih potreba dece obolele od raka, kao i njihovih najbližih.\nSvetska zdravstvena organizacija (SZO) procenjuje da se u svetu godišnje postavi oko 400.000 dijagnoza malignih bolesti kod dece uzrasta 0-19 godina. Najčešće vrste malignih bolesti u dečjem uzrastu bile su leukemije, tumori mozga, limfomi, neuroblastom i Vilmsov tumor. Rana i tačna dijagnoza malignih bolesti kod dece, praćena efektivnim lečenjem, treba da bude cilj uspešnog pristupa u kontroli ovih bolesti.\nUspeh izlečenja raka kod dece je veliki, znatno veći nego kod odraslih. U visokorazvijenim zemljama sveta stopa preživljavanja dostiže čak 84%. Važno je napomenuti i da je ona u porastu čak i u pojedinim delovima sveta koji imaju slabije razvijene resurse ukoliko postoji lokalna i međunarodna podrška u ovoj oblasti.\nCilj SZO je da eliminiše patnju i bol dece koja se bore protiv raka i da se u celom svetu, uključujući nisko razvijene zemlje, dostigne stopa preživljavanja od 60% do 2030. godine.\nRano otkrivanje i tačna dijagnoza malignih bolesti kod dece mogu značajno uticati na povećanje verovatnoće preživljavanja, bolji odgovor bolesti na terapiju kao i manje skupo i manje intenzivno lečenje. Postizanje boljeg efekta programa koji promovišu adekvatan pristup u ranom prepoznavanju i tačnoj dijagnostici malignih bolesti u dečjem uzrastu ostvarivo je kao zajednički cilj (koji obuhvata i zajedničku akciju) vladinih tela, nevladinih organizacija, kao i roditeljskih i udruženja građana.\nU poslednjih 5 godina umiranje od malignih bolesti kod dece najčešće je registrovano u uzrastu 15-19 godina (50%) i u uzrastu 5-9 (50%), dok u uzrasnoj grupi 0-4 i 10-14 godina nije bilo smrtnih ishoda.\nBeba od 765 grama POBEDILA ešerihiju, sepsu i koronu 😎💕\nGugl čestitao Dan državnosti Srbije!\n#Međunarodni dan dece obolele od raka


Đurić: Dijalog Beograda i Prištine nije ireverzibilan - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Dijalog Beograda i Prištine nije ireverzibilan\nĐurić: Dijalog Beograda i Prištine nije ireverzibilan\n20. april 2017. Izvor: Tanjug\nProces dijaloga Beograda i Prištine nije ireverzibilan i Beograd svakako neće odustati od namere da u njemu učestvuje kao konstruktivni činilac u građenju regionalne stabilnosti, izjavio je danas direktor Kancelarije za KiM Marko Đurić.\nTaj proces, međutim, ima smisla samo ukoliko postoji volјa obe strane da nesuglasice rešavaju dijalogom i mirnim sredstvima, istakao je Đurić na Instituitu za međunarodnu politiku i privredu u okviru ambasadorskog foruma, na kome je bilo reči o aktuelnom stanju u dijalogu Beograda i Prištine.\nĐurić je rekao da smo proteklih sedmica i meseci svedoci otvorenih pretnji nasilјem ekstremnih grupa na KiM, sve učestalijih organizovanih napada na građane srpske nacionalnosti, pa čak i oživlјavanja ambicija zatvaranjem fašističkog "projekta Velike Albanije".\nPrema njegovim rečima, to svakako nije plodotvorna atmosfera za dijalog, ali atmosfera koja upozorava koliko je dijalog važan i šta sve možemo da izgubimo ukoliko politički i drugi ekstremizmi ne budu ugašeni, pre nego što prouzrokuju nepopravlјivu štetu.\nOn je podsetio da se u međunarodnoj komunikaciji, kada se govori o poželјnom ishodu ovog procesa, poseže za terminom "sveobuhvatna normalizacija odnosa", a Priština smatra da bi to trebalo da podrazumeva priznanje jednostrano proglašene nezavisnosti Kosova, od strane Srbije, što je nerealno očekivanje.\n"Beograd proces dijaloga sagledava kroz prizmu Rezolucije 1244 SB UN koja ne dovodi u pitanje državnu celovitost Srbijer", rekao je Đurić.\n"Beograd konstantno insistira da se u dijalog uvrste pitanja koja su od suštinskog značaja za srpski narod na KiM, a ti zahtevi se pre svega odnosa na bitnija rešaavanja državne i društvene imovine Srbije na KiM kao i status privatne imovine u koju spada imovina SPC", rekao je Đurić.


Šulić je u razgovoru za Srpskainfo podsetio da su metrijali za posebnu sednicu poslani još pre desetak dana i da je na dnevnom redu prenos nadležnosti sa RS na BiH, odnosno vraćanje nadležnosti Republici Srpskoj u oblasti indirektnog oporezivanja i odbrane.\nMada je, po mnogima, održavanje ove sednice vrlo upitno, Šulić kaže je optimista.\n– Verujem da će se naći dovoljno političke mudrosti i zrelosti i da ćemo dogovoriti održavanje ove sednice, verovatno u periodu od 8. do 10 decembra – kaže Denis Šulić.\nDatum sednice će se, kako dodaje, definisati u dogovoru s predsednicom RS Željkom Cvijanović, srpskim članom Predsednništva BiH Miloradom Dodikom i klubovima poslanika.\n– Već je dogovoreno da će na toj sednici, koja je izuzetno važna za Republiku Srpsku, i predsednicima stranaka biti data prilika da se obrate poslanicima i javnosti izlaganjem od 10 minuta – kaže Šulić.\nOn je istakao da je svaka posebna sednica Narodne skupštine važna da se pokaže jedinstvo i snaga RS, ali da je opozicija u nekoliko navrata napuštala sednice, kada se odlučivalo o vitalnim interesima Srpske.\n– Oni su pokazali da Republika Srpska može biti ranjiva. Republika Srpska je ranjiva svaki put kad nije jedinstvena. Možemo imati različite stavove unutar RS, ali moramo biti jedinstveni na nivou BiH i prema stranom faktoru – kaže Šulić.\nPodseća da su opozicioni poslanici dolazili na sednice i iznosili svoje stavove, ali da su napuštali salu NS RS kada je trebalo glasati.\n– Moramo ih pitati zašto izbegavaju glasanje o svim pitanjima u kojima je bio izražen pritisak velikog dela međunarodne zajednice na Republiku Srpsku. Mi moramo imati na umu da su nas birali građani RS, a ne strani diplomati i da samo građanima treba da polažemo račune – kaže Šulić.\nOn, međutim, ocenjuje da se i na međunarodnom planu stvari menjaju i da je, kako kaže, u poslednje vreme „Banjaluka postala centar diplomatskih zbivanja“, jer mnogi diplomati dolaze direktno u Banjaluku, a ne u Sarajevo, čime se jača i pozicija RS u međunarodnoj zajednici.\n– Dolazio je Viktor Orban, Milorad Dodik uskoro ide na razgovor s predsednikom Ruske Federacije Vladimirom Putinom, s druge strane predsednik Turske Erdogan ne daje jasnu podršku sarajevskoj politici, jer i on smatra da o budućnosti BiH treba da razgovaraju domaći političari, bez stranog uplitanja i nametanja – tvrdi Šulić.


18/02/2019 - podunavlje.info\nBURGAS, 18. februar 2019 – Na pripremama u Burgasu, fudbaleri Smedereva upisali su i drugu pobedu. Posle trećeligaša Zvezden Burga (8:1), učenici trenera Zorana Vujičića su u drugom kontrolnom meču ostvarili još ubedljiviju pobedu. Danas je savladan lider Treće bugarske lige Neftohimik, rezultatom 11:0 (5:0). Po tri puta mrežu rivala pogodili su Stefan Stojanović i Nenad Đurđević, a po jednom…\nBurgas, fudbal, Neftohimik, pripreme, Smederevo, Zvezden BurgLeave a comment\nSMEDEREVO, 18. februar 2019 – Planinarsko sportski klub “Čelik“ u prethodnom sedmodnevnom periodu učestvovao je na tradicionalnoj akciji povodom obeležavanja godišnjice Prvog srpskog ustanka, a njegovi mladi članovi proveli su nezaboravno vreme u okviru planinarskog kampa na Rajcu. Planinarsko društvo “Bukulja“ iz Aranđelovca i ovog puta je organizovalo pešačku turu povodom obeležavanja godišnjice Prvog Srpskog ustanka. Bila je ovo tridest…\nAkcija obeležavanja godišnjice Prvog sroskog ustanka, Bukulja, Planinarenje, Planinarski kamp na Rajcu, Pobeda, PSK ''Čelik''Leave a comment\n23/05/2022, 4:14 pm


Održan treći protest protiv nasilja u Beogradu - Nova ekonomija\nOdržan treći protest protiv nasilja u...\nOn je rekao da je razmišljao da odbije učešće na protestu jer ne pripada nijednoj stranci, ali da je odlučio da dođe na protest jer je običan građanin i, kako je rekao, "vidi šta sve ne valja".\n"Krvave metalne šipke i košulje nisu najveći zločin. Ubili su nam obrazovanje, pravosuđe, zdravstvo, kulturu i umetnost. Uništiti prošlost, sadašnjost i budućnost jednog naroda najveći je zločin i za to će morati da odgovaraju", naveo je Petričić.\n"Odlaskom (predsednika Srbije) Aleksandra Vučića borba za demokratiju nije završena. To je tek preduslov", rekao je Petričić.\nGlumac Branislav Trifunović je kazao da će se protestna šetnja nastaviti od platoa ispred Filozofskog fakulteta do zgrade RTS-a kako bi "samo prebrojali i čuli".\nDuško Vujošević: Vlast je okupirala medije i ce...\nProtest "Stop krvavim košuljama" od Filozofskog...\nStefanović: Napad na mene je bio pokušaj ubistva


Istočna Evropa biće baza Trampove spoljne politike - 19.01.2017, Sputnik Srbija\nIstočna Evropa biće baza Trampove spoljne politike\nŠta god se dešavalo sa EU, Amerika će u Evropi imati svoj interes, a baza njenih aktivnosti će biti u Istočnoj Evropi, jer SAD očigledno ne mogu mnogo da utiču... 19.01.2017, Sputnik Srbija\n14:24 19.01.2017 (Osveženo: 16:54 22.07.2021)\nSvet sa Sputnjikom 16.01.\nŠta god se dešavalo sa EU, Amerika će u Evropi imati svoj interes, a baza njenih aktivnosti će biti u Istočnoj Evropi, jer SAD očigledno ne mogu mnogo da utiču na Veliku Britaniju, Francusku i Italiju. Balkan ne može da ima snagu Poljske, to je velika zemlja na važnom mestu, ali Balkan je deo toga, kaže za „Svet sa Sputnjikom“ novinar Siniša Ljepojević.\nNovoizabrani američki predsednik Donald Tramp i pre inauguracije naišao je na brojne otežavajuće okolnosti i spletke koje mu priređuje bivša administracija. Smena vlasti u Vašingtonu, inauguracija i očekivanja od novog predsednika bile su teme emisije „Svet sa Sptunjikom“.\nPrvih 100 dana će biti najinteresantniji\n19 Januar 2017, 11:16\nNa početku mandata Donald Tramp se susreće sa nekoliko otežavajućih okolnosti, smatraju sagovornici. Prva je da se sa spoljnopolitičkog plana, na kome su njegovi prethodnici pravili svoj imidž, preorijentiše na unutrašnju scenu, kaže v. d. glavnog i odgovornog urednika „Politike“ Žarko Rakić.\n„Takođe ima verovatno najsnažniji otpor do sada, unutrašnje otpore, ali i međunarodne izazove koji su nasleđeni, tako da pretpostavljam da on neće biti neuk da se okrene na sve te frontove i da izgubi snagu. Pretpostavljam da će se pozabaviti Amerikom, što bi moglo da bude dobro i za svetsku ekonomiju. Ako Americi krene dobro, ona je svetska lokomotiva i može sve da povuče za sobom. U tom smislu, navijam za njega, i nama će možda biti bolje“, kaže Rakić.\nTramp je najavio da će njegova administracija mnogo više snage uložiti na uređenje unutrašnjih prilika u SAD, a da će na spoljnopolitičkom planu pokušati da amortizuje sve napetosti kako bi oslobodio svoju administraciju prethodne energije. Dugogodišnji dopisnik iz Londona, novinar Siniša Ljepojević, podseća da je reč o činjenicama koje su našoj javnosti malo poznate. Njegova će sudbina zavisiti od rezultata na unutrašnjem planu, kaže on.\n19 Januar 2017, 08:41\n„Tramp je konačno u najvećoj meri i dobio izbore sa tim obećanjima šta će uraditi na unutrašnjem planu. Pre svega javni radovi, većina puteva u Americi je u očajnom stanju, infrastruktura je u katastrofalnom stanju, u desetinama gradova su zatvoreni vodovodi, sve je propalo, nije održavano. Na berzi u Njujorku i Londonu akcije kompanija koje bi trebalo da izvode te radove su skočile. Takođe, smanjiće porez kompanijama, u javnosti se i o tome malo zna, u Americi je porez na dobit kompanija 37 odsto, a u Evropi je između deset i petnaest“, objašnjava Ljepojević.\nOn dodaje da je Tramp obećao da će smanjiti korporativnu taksu na 15 odsto, ali i da fabrike koje su izašle u druge zemlje vrati u Ameriku uvođenjem carine. Što se tiče očekivane normalizacije odnosa SAD i Rusije posle inauguracije Trampa, Siniša Ljepojević smatra da je neophodno da prvo dođe do promene retorike, diplomatske simbolike i javnih saopštenja, ali da suštinske promene neće doći tako brzo.\nS druge strane, Žarko Rakić smatra da će, ako Tramp ispuni obećanja, to biti potpuni zaokret u odnosima dveju zemalja. To se pre svega odnosi na razgovore o ukidanju sankcija Rusiji i pregovore o smanjenju broja nuklearnih glava, a dobar početni znak je što se više ne govori o krizi na Bliskom istoku i u Ukrajini.\n17 Januar 2017, 16:08\nU emisiji je bilo reči i o tome koliko bi Trampovi stavovi o Evropskoj uniji i NATO-u, za koje veruje da su važne, ali zastarele organizacije, mogli da utiču na sudbinu evropskog saveza država. Ljepojević smatra da se pomalo preteruje sa pričom o tom uticaju, jer je on deo privida takozvane američke svemoći, ali da taj uticaj neće zaobići naše prostore.\n„Kakve god bile integracije u Evropi, Amerika će u njima imati svoj interes, baza njenih aktivnosti će biti u Istočnoj Evropi, jer se pokazalo da SAD ne mogu mnogo da utiču na Veliku Britaniju, Francusku i Italiju. Istočna Evropa će biti baza američke spoljne politike, u toj funkciji je i iskrcavanje američkih vojnika u Poljskoj. Balkan ne može da ima snagu koju ima Poljska, to je velika zemlja na takvom geografskom mestu, ali Balkan je deo toga“, kategoričan je Ljepojević.\nMeđutim, Žarko Rakić smatra da će uticaj nove američke administracije, odnosno politike, teško dopreti do nas. U Istočnoj Evropi svaka zemlja vodi svoju politiku, na koju čak ni EU nema veliki uticaj, a mi smo na repu tih događaja, podseća Rakić.\n„U takvom jednom nesređenom dvorištu naravno da se naš nesrećni Balkan pojavljuje kao deo te priče, ali mislim da smo mi na repu događanja u Evropi. Uostalom, šta je EU uspela da sredi na Balkanu, oni ne mogu da se dogovore kako da Makedonija dobije ime, a kamoli nešto drugo“, kaže on.\nU emisiji „Svet sa Sputnjikom“ možete da čujete i mišljenje analitičara Branka Raduna, ali i poglede na ovu temu iz Moskve.


U okviru bioskopa na otvorenom, na parkingu tržnog centra „Big” do 30. juna će svako veče biti prikivazan po jedan film.\nU susret letu, OPENS, u saradnji s „Bigom”, organizuje projekcije, a obezbeđena su mesta za 500 gledalaca. U subotu je na programu film „1917”, dok će u nedelju, 28. juna, biti prikazan „Sluga”.\nLjubitelji „sedme umetnosti” u ponedeljak, 29. juna, moći će da pogledaju film „The Gentlemen”, a program otvorenog bioskopa završava se utorak, 30. juna, „Realnom pričom”.\nizvor: dnevnik.rs, agencije, foto: facebook.com/BigNoviSad\nbig bioskop bioskop na otvorenom film Novi Sad


eKapija | Kompanija Quehenberger Logistics Srbija - Dinamički razvoj logistike, novi projekat u Šimanovcima\nIzvor: eKapija | Utorak, 21.07.2020.| 12:41\nKompanija Quehenberger Logistics Srbija - Dinamički razvoj logistike, novi projekat u Šimanovcima\nNovi prostor u Šimanovcima (Foto: Quehenberger team)\nKompanija Quehenberger Logistics, kao kompletan logistički provajder i specijalista za holistička industrijska rešenja sa sedištem u Strasswalchen-u u Austriji, zapošljava 2.900 radnika na 81 lokaciji u 18 zemalja centralne i istočne Evrope. Na tržištu Srbije posluju već 25 godina, pri čemu su prošli kroz različite organizaciono vlasničke transformacije, tako da od 2011. godine funkcionišu i posluju pod nazivom Quehenberger Logistiscs SRB d.o.o.\nQuehenberger Logistics se nedavno preselio u novi, moderniji prostor, a sa direktorom kompanije, Vladimirom Varićakom razgovaramo o prednostima poslovanja u novom okruženju, situaciji u sektoru logistike u Srbiji, kao i načinu na koji su logističke kompanije odgovorile na krizu izazvanu pandemijom koronavirusa.\nSedište i skladišni logistički prostor kompanije Quehenberger Logistics SRB, nalaze se u novoizgrađenom logističkom centru KLP u Šimanovcima. Objekat se nalazi na atraktivnoj lokaciji uz auto-put E70, čime je omogućen direktan, brz i jednostav prilaz teretnim prevoznim sredstvima koji gravitiraju zapadnom ulazu u Beograd.\nPored navedene lokacije sedište kompanije posluje još i u Novom Sadu u neposrednoj blizini carinske zone Novi Sad, gde pružaju kompletne logističke usluge vezane za regionalne zahteve klijenata.\n- Strategija razvoja kompanije Quehenberger Logistics na području centralno-istočne Evrope pozicionira tržište Srbije kao vrlo bitnu kariku u zaokruženom konceptu logističkih projekata i kao takvo pokazalo je u veoma kratkom roku odlične rezultate i potencijale za dalje širenje, što će svakako omogućiti i novi kapaciteti skladišnog i poslovnog prostora. Nova i savremena tehnološka rešenja skladišno logističkog centra, kao i neposredna blizina industrijske privredne zone, omogućavaju našoj kompaniji brzu i adekvatnu implementaciju logističkih procesa u proizvodne procese naših klijenta, čime su naši proizvodi dobili i dobijaju jednu novu dodatnu vrednost kroz kvalitet pruženih usluga - ističe Varićak.\nVladimir Varićak (Foto: Quehenberger team)\nQuehenberger Logistics pruža sve logističke usluge klijentima pokrivajući potrebe različitih privrednih i trgovinskih sektora (tekstilna, automotiv, gumna, građevinska industrija... ).\n- Efikasnim upravljanjem sistemom integralne logistike pružamo kvalitetnu uslugu krajnjem kupcu u lancu snabdevanja. Koncept integralne logistike uključuje stvaranje usluge na području logistike, logistiku brzog odgovora (QRL- Quick Response Logistics), logističko rešavanje problema (Response Logistics Recovery), efikasan odgovor (ECR – Efficient Customer Response) i povratnu logistiku. Takođe Quehenberger svojim kupcima pruža u domenu logistike know-how uz implementaciju tailor-made rešenja kreirana po potrebama kupaca, te na taj način ostvaruje visoki nivo poverenja kupaca na tržištu - napominje naš sagovornik.\nDodaje da nažalost, logistika dugo nije bila shvaćena i prihvaćena na pravi način , kao i da se ovoj izuzetno važnoj delatnosti i dalje ne pridaje odgovarajuća pažnja.\nPosledica toga su, kako ističe, visoki troškovi poslovanja, slabo korišćenje resursa, nizak kvalitet usluge, nedovoljna konkurentnost naših kompanija i privrede na regionalnom i evropskom tržištu.\nIstraživanja pokazuju da troškovi logistike (pakovanja, transporta, skladištenja, pretovara, zaliha i dr.) u ceni proizvoda učestvuju sa oko 10% u zemljama EU, a kod nas to učešće dostiže čak i do 20-25%.\nNavodi, da se ipak, otvaranjem tržišta i dolaskom stranih kompanija ubrzano razvija i logistička praksa kod nas i u okruženju, tako da sve više kompanija uviđa značaj logistike i počinje da primenjuje određene logističke strategije, tehnologije i rešenja u svakodnevnom poslovanju.\n- U tom smislu, poslednjih godina može se reći dolazi do ekspanzivnog rasta proizvodnje logističkih usluga na našem tržištu, što je i navedeno u izveštaju Svetske banke gde je logistička industrija u Srbiji, pozitivnije rangirana na listi zemalja po kvalitetu pružanja logističkih usluga.\n(Foto: Quehenberger team)\nTakođe, kad pričamo o kvalitetu razvoja logističkih usluga u Srbiji, Varićak napominje da smo kroz procese usklađivanja domaćih zakonskih direktiva sa direktivama EU u velikoj meri doprenili poboljšanju i povećanju nivoa kvaliteta usluga.\n- Ovde se pre svega misli na određene izmene i usaglašavanja u oblasti carine kao i uspostavljanje i uvođenje međunarodnog NCTS sistema kojim su pojednostavljenje carinske procedure čime se značajno smanjilo vreme realizacije carinskih procesa, a samim tim i povećao nivo kvaliteta usluga.\nOčekuje da će Srbija u narednom periodu, kroz dalje pristupne procese kao i sve veće spoljno-trgovinsko otvaranje prema EU, imati veće i strožije zahteve prema logističkim provajderima.\n- Ovo će u skladu sa konkurentnošću kompanija, napraviti određenu selekciju među provajderima na domaćem transportnom logističkom tržistu. Naime, samo oni logistički provajderi koji budu imali adekvekvatne tehničko tehnološke i kadrovske kapacitete integrisane u međunarodne mreže sa povezanim korporativnim i partnerskim kompanijama, biće sposobni da se suoče i odgovore sve strožijim zahtevima privrede.\nTokom proteklih nekoliko kriznih meseci uspeli su, kaže da u potpunosti reorganizuju svakodnevni život, radno vreme, ali i proizvodne procese.\n- Dodatno smo uložili u zdravlje i sigurnost naših zaposlenih i uz sve to navedeno, bez obzira na okolnosti, našim klijentima su obezbedili i pružili adekvatan nivo usluga. U skladu sa situacijom, naši zaposleni su uspeli da na jedan inventivan način realizuju zahteve koji su pred njih postavljali tako da su pojavljivala i neka rešenja kao ideje koje možda nikada ne bi bile razmatrane i prihvaćene kao takve. Svi naši zaposleni su bili u skladu sa svojim poslovnim opredeljenjem i obavezama, zajedno u problematici poslovanja koja nam ova pandemijska kriza nametnula. U suštini, nije doslo do promene načina funkcionasanja već načina kako smo delovali. Jedno je sigurno da su ovi krizni trenuci stvorili vrednosti koje će trajati više od same krize .\nVarićak u narednom periodu najavljuje i nove investicije u proširenje kapaciteta, a njihova dinamika zavisiće i od razvoja pandemije.\n- Kao i sve ozbiljne kompanije i naša kompanije je napravila planske analize i razvojne pravce za naredni vremenski period. U tom smislu u Srbiji razmišlja se o daljem proširenju kapaciteta koji bi ispratili trendove rasta produktivnosti kompanije. Međutim, sa pojavom pandemije Covid 19 kao i kod drugih logističkih komanija u svetu, i u našoj komaniji je došlo do adaptivnih promena u planskim projektovanjima razvoja. Permanentno smo uključeni u praćenje aktuelne zdravstvene i privredno poslovne situacije u regionu, a u zavisnosti od daljeg razvoja situacije oko Covida 19, biće definisani planski i ekonomsko opravdani koraci usmereni ka daljem razvoju i funkcionisanju kompanije - zaključuje Varićak.\nQRL Quick Response Logistics\nlogističko rešavanje problema\nResponse Logistics Recovery\nefikasan odgovor ECR Efficient Customer Response\nlogistika know how


Okrugli sto u Gračanici: Kosovski Srbi u neizvesnosti i beznađu\nOkrugli sto "Srbi u kosovskom političkom vrtlogu".\nZbog neutemeljene državne i nacionalne strategije Srbije i loših rezultata u sprovođenju dosadašnje politike, Srbi na Kosovu našli su se u beznađu, što se odražava na proces iseljavanja i gubljenja svake nade za povratak, rečeno je na okruglom stolu održanom u Gračanici u organizaciji Srpskog nacionalnog foruma (SNF). Jedan od zaključaka je i predlog za osnivanje srpsko-albanskog foruma za dijalog i pomirenje, čiji bi zadatak bio da, kako se navodi, sučeli argumente i uspostavi temelje novih srpsko-albanskih odnosa i zajedničkog života.\nOkrugli sto na temu “Srbi u kosovskom političkom vrtlogu” okupio je profesore Univerziteta, političare i predstavnike civilnog društva. Jedan od glavnih problema Srba je, kako je rečeno, bezperspektivnost i neizvesnost, što za posledicu ima iseljavanje sa Kosova.\nProfesor dr Aleksandar Ćorac izneo je rezultate svog, kako je kazao malog istraživanja, koje godinama sprovodi na medicinskom fakultetu Univerziteta u Mitrovici. Studentima, kako kaže, godinama postavlja isto pitanje - da li ćete ostati da živite na Kosovu?\n“Do pre četiri, pet godina se petina studenata opredeljivala za odlazak sa Kosova, odnosno iz Srbije. U poslednjih nekoliko godina statistika je pokazala da se za odlazak opredeljuje oko polovina. Ove godine sam prvi put doživeo da od 26 anketiranih, nijedan student nije rekao da želi da ostane ovde, niti na Kosovu niti u Srbiji. Mene, kao njihovog profesora, je sramota zbog toga i treba sve nas da bude sramota zbog toga”, rekao je Ćorac.\nJedan od zaključaka sa ovog okruglog stola je da je potrebno formirati srpsko-albanski forum za dijalog i pomirenje.\n“Mi obični ljudi, koji se susrećemo sa Albancima u kafanama, na ulici i ne znam gde, pričamo, razgovaramo, ali moramo da institucionalizujemo taj dijalog jer će poruka biti mnogo jača ako se čuje da su Albanci i Srbi seli i razgovarali kako da reše svoj problem. Pa i neka se posvađaju, neka se ne slože, ali to pokazuje stanje u kome se nalazimo. Tražimo od međunarodne zajednice da nas podrži u formiranju foruma za dijalog i pomirenje sa Albancima”, rekao je član SNF Momčilo Trajković.\nCilj Srpskog nacionalnog foruma, koji je organizovao ovaj skup je da osnaži i ohrabri pre svega intelektualnu elitu i da pruži svoj doprinos u rešavanjau problema Srba i kosovske krize uopšte.\n“Celu deceniju Srbe predstavljaju ljudi koji nisu autentnični, koji nisu ljudi sa ugledom u svojim sredinama”, rekao je predsednik Srpskog nacionalnog foruma Aleksandar Đikić.\nOd predstavnika Srba u Kosovskim institucijama skupu su prisustvovali samo poslanici u Skupštini Kosova Slobodan Petrović i Nenad Rašić.\n“Mnogo je lakše kritikovati, ali je teže raditi. Naravno da ne bežim od bilo kakve odgovornosti, ali ono što mi imamo kao generalni problem je to što nemamo sistem odgovornosti, jer niko nije odgovarao za svoja dela, odnosno nedela”, rekao je Petrović,\nNenad Rašić je kazao da je preko potrebno da Srbi sa Kosova imaju svog predstavnika u procesu dijaloga Beograda i Prištine koji se vodi u Briselu.\n“Srbi sa Kosova treba da imaju dva člana u tom procesu, u beogradskom i u prištinskom timu. Mi ne znamo šta se u Briselu dogovara i moramo da imamo nekog ko će o tome da nas obavesti i da bude svedok svega toga”, kazao je Rašić.\nNa skupu je još zatraženo od Univerziteta u Prištini sa sedištem u Kosovskoj Mitrovici da pronađe formu i način aktivnog uključivanja intelektualaca u definisanju nacionalne politike Srbije i kosovskih Srba u borbi za njihov opstanak i očuvanje nacionalnog i kulturnog identiteta.\nIz Srpskog nacionalnog foruma su još poručili da će zatraži prijem kod svih relevantnih kandidata za predsednika Srbije, u Vladi Srbije i kod lidera parlamentarnih opozicionih partija, kako bi izneli predlog nove politike o Kosovu.


Državama se savjetuje da ojačaju svoje sisteme nadzora i nastave s praćenjem i izvješćivanjem putem regulatora za lijekove\nU vezi s nedavnim naučnim pregledima vakcine AstraZeneca (AZ) COVID-19, Ministarstvu civilnih poslova BiH obratili su se predstavnici COVAX mehanizma.\n– Dopisom se iznova potvrđuje sigurnost koja je posebice zagarantovana samo u okviru mehanizma koji su strogo kontrolirani i u koje je BiH uključena. Naime, glavni prioritet COVAX-a je osiguravanje sigurnih i efikasnih vakcina za najugroženije širom svijeta. Partneri COVAX-a, uključujući SZO, pomno prate vijesti o mogućnosti vrlo rijetke nuspojave AZ vakcine. Odluke o upotrebi vakcina temelje se na smjernicama SZO – navodi se iz Ministarstva civilnih poslova BiH (MCP BiH).\nKako se navodi u saopćenju za javnost, Globalni savetodavni odbor SZO za sigurnost vakcina (GACVS) pregledao je 7. aprila ove godine najnovije globalne podatke o rijetkim događajima krvnih ugrušaka s niskim nivoom trombocita, nakon vakcinisanja AZ vakcinom.\nTaj se pregled odvijao zajedno s nalazima Evropske agencije za lijekove i vlastite kontrole Regulatorne agencije za lijekove i zdravstvene proizvode Ujedinjenog Kraljevstva.\nGlobalni savetodavni odbor SZO za sigurnost vakcina (GACVS) konstatirao je da uzročno-posljedična veza između vakcina i pojave krvnih ugrušaka nije potvrđena zbog ograničenih podataka te da se daljnja upotreba AZ vakcina pažljivo prati.\n– Na temelju toga, WHO savjetuje da države nastave s primjenom AZ vakcina. Kao što je ponovljeno u izjavama Evropske agencije za lijekove, kao i Svjetskog savjetodavnog odbora SZO za sigurnost vakcina (GVACS) AZ vakcina ostaje važna javnozdravstvena vakcina protiv pandemije COVID-19 i efikasano je u prevenciji teških slučajeva, hospitalizacije i smrti.\nDržavama se savjetuje da ojačaju svoje sisteme nadzora i nastave s praćenjem i izvješćivanjem putem regulatora za lijekove – navodi se u saopćenju Ministarstva civilnih poslova BiH.


Zamjenik predsjedavajućeg Predstavničkog doma Parlamentarne skupštine BiH Nebojša Radmanović izjavio je danas da je za nastavak rada ovog doma potrebno prvo da Predsjedništvo BiH imenuje predsjedavajućeg Savjeta ministara i da počne sa radom Komisija za izbor Savjeta ministara.\nNakon sjednice Kolegijuma Predstavničkog doma, za koju je rekao da je bila vrlo korektna, Radmanović je potvrdio da nije postignut dogovor u vezi sa nastavkom rada ovog parlamentarnog doma i da su svi ostali otprilike na ranijim pozicijama.\nRadmanović se saglasio sa stavom predsjedavajućeg Predstavničkog doma Denisa Zvizdića da parlament treba da počne da radi, ističući da se prethodno moraju ispoštovati ranije dogovorene stvari.\n"I dalje SNSD i srpski klub, a ja njih ovdje predstavljam, misle da je potrebno da počne raditi Komisija za izbor Savjeta ministara i to nakon imenovanja predsjedavajućeg Savjeta ministara u Predsjedništvu, nakon čega možemo pristupiti svim ostalim poslovima u parlamentu", rekao je Radmanović novinarima u Sarajevu.\nOn je podsjetio da za sada ti uslovi nisu ispunjeni i da zbog toga nema sjednica Kolegijuma, odnosno nema konsenzusa u Kolegijumu Predstavničkog doma.\n"Dogovorili smo se nastavimo saradnju u Kolegijumu i saradnju sa Kolegijumom Doma naroda kako bismo pronašli neka rješenja da krenemo dalje raditi", naveo je Radmanović, ističući da je BiH potrebno da se radi, ali da je potreban i dogovor na ravnopravnoj osnovi svih.\n"Iz Predsjedništva je došao prijedlog budžeta, istina on je došao preglasavanjem, i tačno je da stoji u proceduri jedan broj sporazuma koji moraju proći i Predstavnički i Dom naroda, i Predsjedništvo još jednom, da bi se realizovala određena investiciona sredstva", rekao je Radmanović.\n"Prvo mora Predsjedništvo imenovati predsjedavajućeg, mora početi raditi Komisija za izbor Savjeta ministara i odmah sve ostalo možemo završavati dan za danom, sjednicu za sjednicom", zaključio je Radmanović.\nNebojša Radmanović Savjet ministara\n1078 glasova 60%


08/11/2017 | 19:27\nKompanija Ford saopštila je da sa jednom kineskom kompanijom pokreće poslovni poduhvat razvoja električnih vozila namenjenih prodaji u Kini, najvećem tržištu za tehnologiju.\nFordov poduhvat s kompanijom Anhui Zotje (Anhui Zotye Automobile), vredan 750 miliona dolara, biće jedna od sve brojnijih investicija svetskih proizvođača automobila u rastuću kinesku industriju električnih vozila.\nKompanija Zotje, koja ima sopstveni program razvoja električnih vozila, saopštila je da je prodaja u prvih 10 meseci ove godine skočila 14 odsto u odnosu na prošlu godinu.\nProdaja električnih i benzinsko-električnih vozila skočila je u Kini 50 odsto u 2016. godini, kada je prodato 336.000 vozila, što predstavlja 40 odsto svetske tražnje.\nFord očekuje da će prodaja takvih vozila kineskom tržištu porasti do 2025. godine na šest miliona vozila godišnje. Ta kompanija je ranije saopštila da do 2025. godine planira da ponudi električne verzije za 70 odsto svojih modela koje prodaje u Kini.


GIZ donirao zaštitnu opremu komunalnim preduzećima › Made-in-Germany.rs\nNemačka Organizacija za međunarodnu saradnju (GIZ) donirala je zaštitnu opremu i dezinfekciona sredstva za 28 javnih komunalnih preduzeća koje su članice Asocijacije za zaštitu i očuvanje voda južne Srbije (WASS).\nU saopštenju Asocijacije se navodi da paketi pomoći za zaposlene u komunalnim sistemima na jugu Srbije sadrže ličnu zaštitnu opremu, odela, dezinfekciona sredstva, maske, rukavice, čizme, prskalice i vizire.\n– Želimo da damo posebnu podršku javnim komunalnim službama u borbi sa pandemijom izazvanom kovidom 19, u vidu zaštitne opreme i sredstava kako bi se mogla pružiti adekvatna usluga i odgovorti na visoke higijenske standarde u zaštiti postrojenja, radnih mesta, javnih površina i kako bi se na najbolji način mogli zaštiti radnici – objasnio je Peter Volf, menadžer GIZ-a za jugoistočnu Evropu.\nOva donacija posebno je značajna jer stiže u momentu kada je epidemiološka situacija u našoj zemlji najlošija od početka pandemije, istakao je predsednik WASS-a Miloš Đorđević. Kako je rekao, najvažniji aspekt ovakve podrške je to što će njene direktne pozitivne efekte osetiti građani, jer kvalitet komunalnih usluga direktno utiče na kvalitet njihovog života.\nRazličitim komunalnim preduzećima u Srbiji nemački GIZ je do sada donirao ovakvu vrstu pomoći u ukupnom iznosu od 67.000 eura, dodaje se u saopštenju Asocijacije za zaštitu i očuvanje voda južne Srbije.\nGIZ i NALED donirali socijalnim radnicima zaštitnu opremu\nOd MiG na 07/12/2020 / AKTUELNO / Ostavite komentar\nBerlinski metro dobio još jednu deonicu


Dodik: Na sutrašnjoj sjednici glasaću protiv svih odluka Predsjedništva BiH – Otvoreno\nIzvor: 17.10.2021, 22:48 20.2k Views\nSrpski član Predsjedništva BiH Milorad Dodik izjavio je da će na sutrašnjoj sjednici Predsjedništva glasati protiv svih odluka, u skladu sa zaključcima Narodne skupštine Republike Srpske.\n-Nemam problem da odem tamo i glasam protiv – rekao je Dodik.\nOn je istakao da „nije kao Alija Izetbegović da žrtvuje mir za BiH, jer nije spreman da žrtvuje mir za Republiku Srpsku,“ te ponovio kako građani treba da budu sigurni da sukoba neće biti.\n-Ja sam spreman da sebe žrtvujem za Republiku Srpsku. Mi ne želimo ništa što nama nije dato Ustavom. Ovdje se radi o pravima. Ovo nije ludilo Milorada Dodika, kako to neki kažu, nego nasušna potreba Republike. Oni iz SDS-a i PDP-a nikada nisu razumjeli za šta smo se mi borili u gotovo nemogućim okolnostima – rekao je Dodik za RTRS.\nOn je naveo da SDS, nažalost, niti je srpska niti demokratska, a pogotovo nije stranka i smatra da bi najbolje bilo da prekomponuje naziv.\n-Jedan broj ljudi glasa za njih, ali to nema veze sa onom Srpskom demokratskom strankom koja je povela narod. Profil ove stranke nije isti kao onaj ranije koji je više bio narodni pokret – dodao je Dodik.\nDodik je ponovio da se ne smije zaboraviti borba za ustavne nadležnosti Republike Srpske, a njegov glavni cilj je ne dozvoliti promjene Ustava BiH. To, kako je naveo, znači da se moraju vratiti nadležnosti, a to vrijeme je došlo.\nČekao je, kaže, i razlog da to učini, a to su bivši visoki predstavnik Valentin Incko, član Predsjedništva Željko Komšić, ministar inostranih poslova BiH Bisera Turkovićeva te „Kristijan Šmit koji se predstavlja da jeste ono što nije“.\nOn je istakao da nema šanse da odustane od svega toga, te naglasio da oni koji govore o sukobima to čine da prestraše narod i brane ono što je oteto.\nNa pitanje o kampanji kriminalizacije koja se vodi protiv njega je odgovorio da je čovjek koji je najviše išao kroz pravosudne institucije, da su ga tužili, čak i Mladen Bosić nekadašnji lider SDS-a kojeg je dobio na sudu.\n-Samo recikliraju i žele da zaustave Republiku Srpsku – rekao je Dodik i dodao da je ponosan na ulaganja, te naveo primjer Jahorine i Olimpijskog centra.\nOn je naveo da su to opravdane investicije za Republiku Srpsku i da je strateški cilj dići Jahorinu kao turističku destinaciju.\nSmatra da je krajnje vrijeme da se Jahorina proglasi naciolanim parkom i da niko ne bi trebalo da ima nešto protiv toga.\nRačuna, kaže, da će proći i epidemiju, što ima nesumnjive posljedice na privredu, a kada se tome doda i energetska kriza, ima više izazova na održavanje na toj planini, ali je nazvao gubitničkom logikom da se ništa ne pravi.\n-Pobjednička logika je da se gradi, pravi, da spremno dočekamo kraj pandemije – istakao je Dodik i napomenuo da se zemlje koje su imale veći stepen vakcinacije vraćaju privrednim aktivnostima.\nUkazao je da je kod nas mali procenat vakcinisanih i smatra da ljudi treba da razvijaju svijet o potrebi imunizacije protiv virusa korona.\nDodik ispunio obećanje i zapevao usred Predsedništva BiH: Srpkinja je mene majka rodila


POSLOVNOST ZA PRIMER - Vesti i saopštenja - Novosti i dogadjaji - Usluge - Srbija\nPOSLOVNOST ZA PRIMER\nDa kod nas postoje preduzeća koja pokazuju visok profesionalni odnos prema klijentima potvrđuje i primer POTISJA KANJIŽA. Pre nešto manje od 20 godina na porodičnoj kući sam ugradio njihov biber crep. Isti se u najvećem delu krova oljuštio što je zahtevalo njihovu zamenu za koju sam se spremao ali odlagao zbog finansijskih sredstava.\nJedne subote sam poslao e mailom na adresu Potisja Kanjiža fotografije krova i nekoliko crepova kao sa komentarom da tako nešto nisam očekivao. Prvog radnog dana posle toga javio mi se telefonom njihov službenik da potvrdi prijem e maila i namerom da krov pogleda. Poseta je nedavno usledila na kojoj je konstatovao oštećenja posle čega je usledila isporuka crepova za kompletnu zamenu krova i nadoknada dela sredstava za rad na zameni.\nOd majstora koji su mi menjali sam saznao da je crep koji sam kupio bio proizvod loše serije zbog nedostatka gasa jer je proizveden u vreme sankcija protiv naše zemlje i drugih teškoća i da moj slučaj nije usamnjen.\nS poštovanjem Porodica Popović


Naslovne strane za nedelju, 29. januar 2021. godine\nBeta 30. januara 2022. 08:05\nDnevne novine na naslovnim stranama izdanja za nedelju, 30 januar 2022. godine, pišu o dešavanjima na političkoj sceni Srbije, koroni, saobraćanjim nesrećama.\nALO – O teškim saobraćajnim nesrećama koje su se dogodile na putevima u Srbiji list piše „Crni vikend šest mrtvih za 24 sata“. O dogovoru socijalista i naprednjaka koji će na izborima nastupiti sa dve liste ali sa jednim predsedničkim kandidatom „Vučić zajednički kandidat za predsednika“.\nBLIC – „Sve što treba da znate o omikronu“, o rezultatima istraživanja. Za list govori predsednik DSS-a i predsednički kandidat koalicije NADA Miloš Jovanović „Prioritet je da se oslobodimo partijske države“.\nVEČERNJE NOVOSTI – Povodom otvaranja deonice autoputa od Preljine do Pakovraće „Senzori na led i sneg čuvaće vozače“. O saobraćajnim nesrećama u Predejanu i Kruševcu „Čertvoro mrtvih u tri udesa“.\nKURIR – Pod naslovom „Horor“ list piše da je prvog dana vikenda na putevima u Srbiji u četiri saobraćajne nesreće poginulo petoro ljudi. O nastupu socijalista i naprednjaka na izborima „Dogovor“.\nPOLITIKA – Intervju sa komandantom 72. brigade za specijalne operacije Vojske Srbije Miroslavom Talijanom list najavljuje naslovom „Bratstvo specijalaca čuva bezbednost Srbije“. U temi nedelje list se bavi agresijom u političkoj borbi „Ulični bunt na štetu nacionalnih interesa“.\nSRPSKI TELEGRAF – O teškoj saobraćajnoj nesreći kod Vladičinog Hana „Andjela povezla drugarice u smrt“.


EIB odobrila Fordu kredit od 600 miliona eura - Klix.ba\nEIB odobrila Fordu kredit od 600 miliona eura\n26.1.2010. u 12:19\nEvropska investiciona banka (EIB) odobrila je 600 miliona eura kredita evropskoj filijali američkog Forda za finansiranje proširenja kapaciteta i modernizaciju fabrike u Krajovi u Rumuniji te za podsticanje istraživanja u oblasti automobilske industrije u Njemačkoj, prenio je danas internet portal Autonews.\nEIB, koja je finansijska poluga Evropske unije, ima cilj da s 400 miliona eura pomogne ulaganja u početak proizvodnje novog B-segmenta vozila u Krajovi, a koji bi trebalo da se uskoro pojavi na tržištu.\nFord je u martu 2008. kupio bivšu fabriku južnokorejske firme Daewoo na jugozapadu Rumunije u kojoj je izrađivao modele "tranzit connect."\nKredit EIB-a trebalo bi da pomogne proizvodnju novog manjeg automobila unaprijeđene tehnologije s benzinskim motorom, niže potrošnje goriva.\nAmerička kompanija namjerava povećati proizvodnju u fabrici u Krajovi na oko 300.000 vozila godišnje i izraditi isto toliko motora za automobile.\nŠef Fordove evropske filijale Ford-Europa zadužen za pravne poslove Wolfgang Schneider izjavio je da će kredit pomoći da se pogon u Krajovi transformira u "fabriku svjetske klase za izradu vozila i motora."\nPored ulaganja u proširenje kapaciteta rumunske fabrike, EIB je odobrila 200 miliona eura kredita za istraživanja, razvoj i inovacije u Fordovom pogonu u Njemačkoj, a u okviru mjera EU za pomoć automobilskoj industriji u periodu ekonomske i finansijske krize.\nVlada Rumunije obezbijedit će državne garancije za 80 posto odobrenih kredita.


MOBILIZACIJA U NIŠU: Svi zaposleni u javnim preduzećima moraju da dočekaju Vučića u nedelju ·\nKomentari isključeni za MOBILIZACIJA U NIŠU: Svi zaposleni u javnim preduzećima moraju da dočekaju Vučića u nedelju\nDve decenije od početka bombardovanja biće obeležene u nedelju, 24. marta, na centralnom trgu u Nišu, a Danu sećanja na stradale u NATO agresiji prisustvovaće državni vrh na čelu sa predsednikom Srbije Aleksandarom Vučićem.\nDetalji programa još nisu poznati, sem da počinje u 20 sati, a kako Južne vesti saznaju, očekuje se prisustvo velikog broja članova SNS, jer se poslednjih dana u odborima ove stranke na jugu prave spiskovi, a naredba je stigla i zaposlenima u Gradskoj upravi.\nNakon što je predsednik Vučić pre 10 dana najavio da će 24. marta u Nišu biti velika državna ceremonija uz moleban patrijarha Irineja i veliku vojno-policijsku paradu, od parade se odustalo i odložena je, ali će biti održan prigodan program u znak sećanja na stradale u bombardovanju 1999. godine.\nMeđutim, osim toga što su objavili da će ceremonija na Trgu kralja Milana u Nišu biti održana od 20 sati, iz Predsedništva Srbije još nisu objavili detalje. Kažu da se očekuje obraćanje predsednika Vučića i patrijarha Irineja, kao i nastup hora.\nDa ceremonija bude posećena, kako saznajemo, brinu se opštinski odbori SNS-a u mestima na jugu Srbije, koji okupljaju ljude koji će prisustvovati.\nImamo naloge, prave se spiskovi i biće organizovani odlasci autobusom za Niš – kaže jedan naprednjak koji želeo da ostane anoniman.\nU obavezi da prisustvuju ceremoniji su i svi zaposleni u Gradskoj upravi u Nišu i javnim preduzećima, kažu radnici koji su se obratili redakciji Južnih vesti. Tvrde da je u Upravu stigla pisana naredba da su u obavezi da prisustvuju Danu sećanja i da su svi zaposleni morali da potpišu da su je primili.\nSvi zaposleni su u obavezi da dođu 24. marta u 19 sati na Trg kralja Milana, gde će se potpisati na spisku da su prisutni i moraće da budu fotografisani. Zaprećeno im je kaznom za izostanak u vidu disciplinskog postupka pod optužbom za povredu radne discipline i mandatnom kaznom od 30 % smanjenja plate 2 uzastopna meseca – tvrdi jedan od zaposlenih.\nNeki od zaposlenih kažu i da su nadređeni pročitali naredbu, kako ona ne bi mogla da se „širi“ i dođe do novinara.\nPodsetimo, godišnjica bombardovanja prošle godine je obeležena u Aleksincu, a 2017. godine kod železničkog mosta sa spomen-obeležjem u Grdeličkoj klisuri, gde su 12. aprila 1999. godine NATO avioni pogodili putnički voz.\nKada je reč o vojno-policijskoj paradi koja je prvobitno trebalo da bude održana 24. marta, a potom na zahtev Vučiča odložena za 9. maj, i dalje nije precizirano gde će ona biti održana. Inače, zbog priprema za tu paradu u Nišu je rušeno ostrvo i vađene su bandere na Bulevaru Nikole Tesle.\nIzvor: juznevesti / Foto: juznevesti


11.05.2018. - Do 1. jula oko 500 najstarijih građana koji nemaju bližih srodnika socijalno su i materijalno ugroženi, a trenutno se nalaze na listama čekanja za prijem u neki od državnih gerontoloških centara, moglo bi da dobije mesto u privatnim domovima širom Srbije, uz pomoć državnih subvencija. Za takvu vrstu pomoći ovogodišnjim budžetom predviđeno je 204 miliona dinara. Kako za „Politiku” ističe Miloš Janković, pomoćnik ministra za rad u Sektoru za brigu o porodici i socijalnu zaštitu, ova vrsta pomoći za građane trećeg doba trebalo je da počne da se sprovodi krajem prvog kvartala ove godine, ali je rok pomeren za 1. jul zbog različitih tumačenja u vezi s primenom Zakona o javnim nabavkama.\n– Očekujem da će do početka jula sve biti završeno, objavljen javni poziv i izabrani pružaoci usluga. Oni ljudi koji do tada budu izrazili želju da budu smešteni u neku od ustanova privatne socijalne zaštite, u nju će odmah biti i upućeni – precizirao je Janković.\nCena smeštaja za najugroženije građane koji nemaju nikoga da brine o njima biće do 40.000 dinara jer je toliko ponudilo Ministarstvo rada. Pomoćnik ministra dodaje i da je cena utvrđena na osnovu prosečne cene smeštaja u Beogradu za drugu i treću kategoriju socijalno ugroženih.\nAko je, primera radi, penzija korisnika 30.000 dinara, preostalih 10.000 snosiće država, a ukoliko korisnik nema nikakav izvor prihoda i spada u kategoriju najugroženijih, država će snositi ceo trošak smeštaja, poručuje pomoćnik ministra rada.\nPružaoci usluga mogu biti samo licencirane privatne ustanove socijalne zaštite kojima Ministarstvo za rad izdaje dozvolu. Takvih u Srbiji ima trenutno 191. Lista čekanja od oko 800 najstarijih građana za 42 državne ustanove socijalne zaštite i popunjenost tih domova do 98 odsto bile su signal da pre dve godine Udruženje privatnih ustanova socijalne zaštite pokrene inicijativu za smeštaj ljudi u privatne domove (broji oko 50 privatnih ustanova, što je trećina od ukupnog broja privatnih domova u Srbiji). Upravo te ustanove trebalo bi da prihvate sve osobe s liste čekanja za mesto u državnom domu.\nU Ministarstvu rada ističu da se ovim potezom države istovremeno predupređuje potreba za izgradnjom novih smeštajnih kapaciteta koji bi se finansirali iz budžeta.\n– Stvaranjem zakonske mogućnosti sprečila bi se i pojava da stariji koriste usluge smeštaja daleko od svojih porodica čime kidaju uspostavljene socijalne veze, a omogućilo bi im se i očuvanje porodičnih i drugih socijalnih povezanosti. Time bi se stvorili uslovi za potpuno izjednačavanje privatnih i državnih domova za starije – napominju u Ministarstvu rada.\nPopunjenost kapaciteta oko 73 odsto\nProsečna popunjenost privatnih ustanova je oko 73 odsto, tako da upravo tu ima prostora i mogućnosti da veći broj ljudi s liste čekanja bude zbrinut. Ono čime privatne ustanove nisu zadovoljne, naglašava Miloš Janković, jeste cena od 40.000 dinara za koju smatraju da nije adekvatna za privatnike u Beogradu i Novom Sadu.\n– Država trenutno može da pruži toliko, ali je spremna da se uključi i reši taj problem. Ovaj projekat trebalo bi da probudi zainteresovanost kod vlasnika privatnih domova kojima ta cena odgovara jer u mestima van većih gradova u Srbiji, zbog nižeg standarda, ta cena bi zadovoljila potrebe – ističe Janković i dodaje da ipak niko ne može da zna da li će korisnici hteti da idu u privatni dom.\n– To već zavisi od njihove želje, tako da niko ne može da predvidi da li će naša akcija uspeti – kaže Janković. (Politika)


ПУТИН ЗАБРИНУТ: Ситуација у Русији компликованија него током кризе 2008. године\nPUTIN ZABRINUT: Situacija u Rusiji komplikovanija nego tokom krize 2008. godine\nVirus korona je naneo žestok udarac na poslovnu aktivnost Rusije, situacija je komplikovanija nego tokom svetske finansijske krize 2008. Godine, izjavio je predsednik Rusije Vladimir Putin.\n„Veoma dobro pamtim mere koje je Rusija preduzimala još te 2008. Godine, međutim trenutna situacija je još komplikovanija nego tada“, rekao je Putin tokom razgovora sa direktorom ruske korporacije „Kamaz“ Sergejom Kogoginom.\n„Sve mere koje ste vi sada predložili ne razlikuju se nimalo od mera koje su bile preduzimane u tom periodu“, dodao je Putin.\nOn je rekao da je, iako tih godina ceo svet zahvatila finansijska kriza, virus korona uspeo da onesposovi čitav niz različitih sektora industrije u Rusiji.\nTokom sastanka sa predstavnicima ruskog automobilskog sektora Putin je rekao da automobilska industrija, kao i građevinarstvo,treba da bude jedna od glavnih grana na kojoj će se bazirati obnova ruske privrede.\nKorona Covid-19,po parametrima vjerovatno ne spada u kategoriju najtežih poznatih zaraznih bolesti,srećom!Izgleda da je optimalna borba protiv,ona srednjeg puta(novozelandska i sl.?!?),tj.normalno funkcioniranje društva,ali uz nastojanje socijalne distanciranost i,upotrebu zaštitnih maski i rukavica,i sl.!?!Na jesen će svi biti iskusniji,pametniji,nadam se!?!


MUP RS-a PROVODI BRUTALNU TORTURU: Ponovo su na meti aktivisti grupe 'Pravda za Davida' | Slobodna Bosna\nMUP RS-a PROVODI BRUTALNU TORTURU: Ponovo su na meti aktivisti grupe "Pravda za Davida"\n"Udruženje građana "Put pravde", zahtijeva od Policije RS-a da odmah pusti na slobodu aktiviste Dragana Karanovića i Sofiju Grmušu, predsjednicu Skupštine našeg udruženja, i da prestane s nezakonitom torturom nad slobodnim građanima", saopšteno je iz Udruženja "Put pravde".\n"Policija je u Laktašima jutros privela aktiviste grupe “Pravda za Davida“ Dragana Karanovića i Sofiju Grmušu. Sofija Grmuša je predsjednica Skupštine UG "Put pravde". Privedeni su dok su čekali da se okonča suđenje aktivisti "Pravde za Davida" Rajku Topiću, protiv koga se vodi prekršajni postupak", navodi se u saopštenju.\n"Godinama, a naročito od monstruoznog ubistva Davida Dragičevića u Banjaluci u martu 2018. godine, svjedoci smo uspostavljanja policijske diktature u Republici Srpskoj tako danas ni ovo grubo kršenje ljudskih prava i sloboda nije iznanadilo", ističu u saopštenju.\n"Pripadnici MUP-a RS-a do sada su tortutom nad roditeljima ubijenog mladića, ali i nad gađanima koji traže istinu o ovom zločinu, u više navrata na najgrublji način pokazali da ne liče na organe javnog reda i mira, već na huntu čiji je zadatak čuvanje interesa centara moći pod čijim se patronatom nalaze", navodi se u saopštenju.\n"Ovakvi nemili događaji dodatno nas učvršćuju u uvjerenju da moramo istrajati u našoj borbi za istinu, pravdu i slobodno društvo, čije su tekovine ovdje policijskom čizmom pogažene", poručuju iz Udruženja građana "Put pravde".


Sedmica u znaku 43 godine banjalučkog Univerziteta - Srpskainfo\nSedmica u znaku 43 godine banjalučkog Univerziteta\nSljedeću sedmicu u gradu obilježiće brojne manifestacije, koje će se održati povodom 43 godine rada i razvoja Univerziteta u Banjaluci.\nObilježavanje počinje 6. novembra u 10 časova, kada će na platou između Pravnog i Mašinskog fakulteta biti održan pomen i položeni vijenci poginulim studentima i radnicima Univerziteta u Banjaluci.\nNa Spomen ploči koja se nalazi između ova dva fakulteta ispisana su imena 87 studenata i radnika Univerziteta koji su stradali u proteklom ratu.\nDan kasnije, u Narodnom pozorištu RS, u 12 časova biće održana Svečana akademija povodom 43 godine Univerziteta, a okupiće se rektori i prorektori univerziteta iz Republike Srpske, Federacije BiH, Srbije, Makedonije,Slovenije, Hrvatske i drugih zemalja.\nMeđu najavljenim gostima su i visoke zvanice iz svijeta politike, kulture i javnog života Republike Srpske.\nUniverzitet je u kalednar aktivnosti povodom obilježavanja 43 godine uspješnog rada, uvrstio i promociju doktora nauka. Naime, 8. novembra u prostorijama Rektorata, prof. dr Radoslav Gajanin, rektor UNIBL, promovisaće 31 doktora nauka koji su u proteklih godina na univerzitetu odbranili svoje doktorske disertacije i stekli zvanje doktora nauka.\nMala konferencija nagrađenih autora radova i učesnika u projektima, zakazana je za 9. novembar, sa početkom u 11 časova u prostorijama Rektorata. Komisija za priznanja i nagrade odlučila je da 33 nastavnika i saradnika Univerziteta dobije novčanu nagradu za ostvarene međunarodne rezultate u naučnoistraživačkom radu, kao i devetoro nastavnika i saradnika za učešće u međunarodnim projektima.\nCilj i smisao konferencije jeste da i prodekani za naučno-straživački rad i naročito, mlade koleginice i kolege, koji tek počinju svoj angažman na Univerzitetu, vide da je moguće ostvariti izuzetne naučne rezultate- poručili su sa Univerziteta.\nPOPUNJAVAJU SE SLOBODNA MJESTA Sutra konkurs za treći upisni rok na Univerzitet u Banjaluci\nU ponedjeljak konkurs za treći upisni rok na Univerzitetu u Banjaluci\nNOVA PRAKSA U SVIJETU Sva predavanja na Kembridžu naredne akademske godine su onlajn\nNORMALAN REŽIM RADA NA UNIVERZITETU U BANJALUCI Svi dužni da nose zaštitne maske i rukavice\nĐURIĆ OŠTRO PORUČIO PRIŠTINI "Dalje ruke od našeg Univerziteta u Kosovskoj Mitrovici"\nBROJ ŽRTAVA POVEĆAN NA 35 Pucali u studente u njihovim učionicama\nJEDNOGLASNO USVOJENO Na sajmu knjiga biće predstavljene sve publikacije banjalučkog Univeziteta\nSUBNOR "U subotu obilježavanje Dana ustanka protiv fašizma"\nRadnički univerzitet dobio novu računarsku opremu, obuka kadrova u IT sektoru prioritet


Putin u godišnjem obraćanju naciji predstavio novo oružje – NovostiDana.rs\nPutin u godišnjem obraćanju naciji predstavio novo oružje\nPredsednik Rusije Vladimir Putin danas je u dvočasovnom govoru naciji skoro čitav sat posvetio predstavljanju novih visokotehnoloških vidova naoružanja koje „čini američke sisteme PVO besmislenim“.\nRekao je da je to odgovor na instaliranje američkih sistema protiv-vazduhoplovne odbrane i izlaska SAD iz Sporazuma o ograničenju strateškog nukelarnog naoružanja.\nPutin je naveo da su SAD 2002. godine jednostrano napustile sporazum o protivraketnoj odbrani.\n„Mi smo još dugo pokušavali da s njima uspostavimo konstruktivan dijalog. Predlagali smo da radi smanjenja zabrinutosti i očuvanja atmosfere poverenja, zajedno radimo u toj oblasti. U jednom trenutku se činilo da kompromis može biti nadjen. Ali, ne. Svi naši predlozi su bili odbačeni“, kazao je Putin.\nPo njegovim rečima, „Rusiju nisu želeli da slušaju“, i ona se odlučila za izgradnju novih sistema naoružanja, kakvi ne postoje u svetu, i uz video na velikim ekranima pokazao je šest novih dostignuća.\n„Slušajte sada (Rusiju)!“, poručio je Putin posle demonstracije, što je bilo propraćeno velikim aplauzom u sali.\nNaveo je da je decembra prošle godine lansirana krstareća raketa s nuklearnom bojevom glavom i s „neograničenim radijusom dejstva“ i „nepredvidivom putanjom leta“.\n„Ona je neuhvatljiva za protiv-vazduhoplovnu (PVO) i protiv-raketnu odbranu (PRO)“, kazao je on.\nPutin je rekao da slične rakete nema u svetu, da će se verovatno pojaviti, ali da će Rusija dotle izmisliti nešto novo.\nPo njegovim rečima, Rusija poseduje i „supersonično naoružanje“ „Kinžal“, koje je takodje neuhvatljivo za sisteme PVO i PRO, jer njihove rakete ne mogu da ih stignu.\nNaveo je da je uspešno testirana interkontinentalna balistička raketa „Sarmat“ koja ima „praktično neograničenu dužinu leta“, sposobna da pogodi ciljeve leteći i preko Severnog i preko Južnog pola.\nRusija sada poseduje i nove „bespilotne podvodne nuklearne uredjaje“, za koje je Putin rekao da su „jednostavno fantastika“.\nPutin je izrazio uverenje da će demonstracija mogućnosti novog ruskog naoružanja odvratiti svakog agresora, i pozvao Zapad da obrati pažnju na upozorenja Rusije o narušavanju strateškog balansa.\nPo njegovim rečima, novo naoružanje „čini američke sisteme PVO besmislenim“.\n„Nadam se da će sve što je rečeno, otrezniti bilo kojeg agresora. A takvi neprijateljski koraci prema Rusiji, kao što su instaliranje sistema PVO, približavanje NATO našim granicama, s vojne tačke gledišta postaju neefikasne“, ocenio je Putin.\nPri tom je kazao da „rastuća vojna moć Rusije“ nikome ne preti, da Moskva nema planove da ikoga napada i izvrši agresiju.\n„Svaku upotreba nuklearnog naoružanja protiv Rusije i njenih saveznika male, srednje ili bilo koje jačine, Moskva će smatrati nuklearnim napadom na Rusiju. Odgovor će biti momentalan“, upozorio je Putin.\nNaveo je da je „rastuća moć Rusije“ garant mira i ravnoteže na planeti, i kritikovao SAD poslednjih 15 godina pokušavaju da steknu vojnu i svaku drugu nadmoć nad Rusijom.\n„Sve što ste hteli da sprečite, već se desilo, niste uspeli da zadržite Rusiju“, rekao je Putin pred najvišim rukovodstvom države, u govoru koji su prenosile državne televizije, a koji se smatra njegovim glavnim predizbornim obraćanjem uoči predsedničkih izbora u martu.\nPremijerka Srbije ne zna ko stoji iza bespravnog objekta na Kopaoniku, kritikuje novinare što …


Kazahstan za uvoz automobila iz Srbije u Evroazijsku uniju\nBeta 23. avgusta 2016. 15:15\nKazahstan će podržati bescarinski uvoz automobila „fijat“ iz Srbije na tržište Evroazijske unije koju, pored te zemlje, čine Rusija, Belorusija, Jermenija i Kirgistan, izjavio je danas ministar privrede Srbije Goran Knežević.\n„Poslednja administrativna barijera je pala, i nadam se da će biti omogućen izvoz naših autmobila na to tržište“, rekao je Knežević novinarima u Beogradu posle potpisivanja Protokola sa Prvog zasedanja Medjuvladine srpsko-kazahstanske komisije i Sporazuma o konstituisanju Poslovnog saveta.\nOn je dodao da je to pitanje davno bilo rešeno, samo se čekalo da zabrane padnu, a da je konačna odluka o tome na zasedanju Evroazijske komisije.\nMinistar privrede Kazahstana Kuandik Bišimbajev je kazao da je njegova zemlja odlučila da podrži odluku o bescarinskom uvozu automobila iz Srbije jer je ocenjeno da oni nisu direktna konkurencija tamošnjoj automobilskoj industriji.\n„U poslednje vreme Kazahstan beleži rast automobilske industrije i proizvodnje, ali smo zaključili da vaši automobili nisu direktna konkurencija“, kazao je Bišimbajev.\nPotvrdio je da će Kazahstan, koji se ranije protivio da se olaška uvoz automobila iz Srbije na tržište Evroazijske unije, podržati takav predlog.\nKnežević je kazao je trgovinska razmena Srbije i Kazahstana mala, ali da očekuje njen rast u narednom periodu.\nRobna razmena u prošloj godini bila je 166 miliona dolara, sa deficitom na srpskoj strani.\nU uvozu iz Kazahstana u Srbiju 80 odsto su nafta i naftni derivati, dok su u izvozu iz Srbije najzastupljeniji poljoprovredni proizvodi.\n„U svim segmentima privrede možemo ostariti velik iskorak“, kazao je Knežević.\nBišimbajev je rekao da Kazahstan pridaje veliki značaj radu Poslovnog saveta i da će danas potpisani sporazum doprineti proširenju saradnje dve zemlje.\nPodsetio je da izmedju Srbije i Kazahstana šest godina postoji sporazum o slobodnoj trgovini i istakao da se sada priprema takav sporazum izmedju Srbije i svih zemalja Evroazijske unije.


► Bivši ambasador SAD: Niki Hejli će se kandidovati za predsednicu\nBivši ambasador SAD u Izraelu Dan Šapiro izjavio je danas da odlazeća američka ambasadorka pri UN Niki Hejli namerava da se kandiduje za predsednicu SAD.\n"Niki Hejli namerava da se kandiduje za predsednicu, ako ne 2020, onda 2024. Ona je stekla dovoljno reputacije da nadmaši Trampa (predsednika SAD Donalda) i njegove skandale", rekao je Šapiro za izraelski vojni radio.\nHejli je medjutim porekla da ima bilo kakve planove da teži toj funkciji.\nHejli, majka dvoje dece koja pohadjaju koledž, navodno je rekla Trampu da je u javnoj službi 14 godina i da želi "predah" kako bi zaradila više novca u privatnom sektoru.\npredsednik sad /\nŠef iranske diplomatije Muhamed Džavad Zarif izjavio je večeras da američka vojska "nema šta da traži u Zalivu" reagujući na najnovije sankcije SAD uvedene zbog iranskog obaranja...\nSAD, Velika Britanija, Saudijska Arabija i Ujedinjeni Arapski Emirati (UAE) založili su se danas za diplomatsko rešenje napetosti s Iranom.\nPompeo: SAD spremne za razgovore s Pjongjangom\nAmerički državni sekretar Majk Pompeo izjavio je da su SAD spremne da "u svakom trenutku" nastave razgovore sa Severnom Korejom ako Pjongjang želi da razgovara o denuklearizaciji.\nMinistar spoljnih poslova Srbije Ivica Dačić izjavio je danas u Beogradu da kompromisno rešenje kosovskog pitanja ne može da podrazumeva da Srbija prizna nezavisnost Kosova na celoj njegovoj...\nIran: Nema štete od hakerskih napada\nIran je danas saopštio da nije pretrpeo nikakvu štetu od sajber napada na svoje odbrambene sisteme koje su, prema navodima američke štampe, izvele SAD.\nTurski predsednik Redžep Tajip Erdogan pretrpeo je težak udarac pošto su glasači, nezadovoljni ekonomskim stanjem u zemlji i njegovom sve autoritarnijom vlašću, na ponovljenim izborima za gradonačelnika Istanbula opet podržali opozicionog kandidata Ekrema Imamoglua, pišu svetski mediji.\nČetvoro mrtvih u nesreći u Bangladešu\nNajmanje četvoro ljudi je poginulo, dok je 65 povređeno kada je pet vagona brzog voza iskočilo iz šina na severoistoku Bangladeša, rekli su danas zvaničnici.\nFrancuski predsednik Emanuel Makron ocenio je danas da njegov američki kolega Donald Tramp, koji sve više kritikuje Evropsku uniju (EU), treba da "razjasni svoj stav" o EU.\nOdbijen Netanjahuov zahtev da mu bogati poznanik finansira sudsku odbranu\nZahtev premijera Izraela Benjamina Netanjahua da koristi novčanu pomoć poznanika, milijardera Spensera Patriha, kako bi platio račune za svoju odbranu na sudu danas je odbijen treći put.\nTramp najavio teške sankcije iranskom vrhovnom vođi\nAmerički predsednik Donald Tramp potpisao je danas ukaz kojim se, kako je rekao, uvode "teške sankcije" iranskom vrhovnom vođi, ajatolahu Aliju Hameneiju.


Tanjug 21. februara 2019. 15:10\nBEOGRAD – Srbija je 2006. pristupila Evropskoj povelji o regionalnim ili manjinskim jezicima Saveta Evrope, koja je posvećena zaštiti jezika grupa stanovništva koje govore drugačije jezike od jezika većinskog stanovništva države, a Suzana Paunović, direktorka Kancelarije za ljudska i manjinska prava, ističe da je Srbija jedna od 25 članica Saveta Evrope, od ukupno 47, koja je pristupila tom dokumentu.\nOna je povodom Međunarodnog dana maternjeg jezika izjavila da je Srbija u potpunosti posvećena unapređenju i razvoju svih elemenata identiteta pripadnika nacionalnih manjina.\nPaunović je navela da se pravo na informisanje na jeziku nacionalne manjine ostvaruje putem štampanih i elektronskim medija, na manjinskim jezicima se izdaju novine, časopisi, publikacije, zbornici, a elektronski mediji emituju programe na jezicima nacionalnih manjina.\n„Mesečno se emituje više od 18.000 sati radio i televizijskog programa za pripadnike manjina na 16 jezika, a izlazi više od 100 štampanih medija. Kao jedinstven primer u Evropi, Vojvodina predstavlja multietničku i multukulturnu sredinu u kojoj živi više od 25 različitih nacionalnih manjina. Posebnu retkost predstavlja pokrajinski javni servis Radio-televizija Vojvodina, na kom se emituje značajan deo programa na 15 jezika nacionalnih manjina. Postoje i posebne redakcije (na mađarskom, slovačkom, rumunskom, rusinskom, romskom, hrvatskom, ukrajinskom, makedonskom i bunjevačkom) koje se bave proizvodnjom ovih sadržaja“, navela je je Paunović.\nU Srbiji je u službenoj upotrebi, pored srpskog jezika, još 11 jezika nacionalnih manjina (albanski, bosanski, bugarski, mađarski, makedonski, rumunski, rusinski, slovački, hrvatski, crnogorski i češki) u 42 jedinice lokalne samouprave.\nStatutom AP Vojvodine utvrđeno je da su u radu organa AP Vojvodine pored srpskog jezika i pisma, u službenoj upotrebi i mađarski, rumunski, rusinski, slovački i hrvatski jezici i njihova pisma.\nSrbija obezbeđuje, osim na srpskom jeziku, celokupno obrazovanje na maternjem jeziku na još osam jezika: albanskom, bosanskom, bugarskom, mađarskom, rusinskom, rumunskom, slovačkom i hrvatskom jeziku.\nOsim toga, još šest jezika se izučava u okviru nastavnog predmeta Maternji jezik sa elementima nacionalne kulture: bunjevački, vlaški, makedonski, romski, ukrajinski i češki jezik. Oko 60.000 dece pohađa nastavu na svom maternjem jeziku ili izučava svoj maternji jezik na svim nivoima obrazovanja.\nRatifikacijom Povelje, kako navodi Paunović, Srbija se obavezala da posebno štiti albanski, bosanski, bugarski, mađarski, romski, rumunski, rusinski, slovački, ukrajinski i hrvatski jezik, ali se Povelja odnosi i na sve ostale manjinske jezike koji se tradicionalno koriste na našoj teritoriji. Ispunjavanjem obaveza iz ovog međunarodnopravnog akta posvećenog zaštiti i unapređenju manjinskih jezika, doprinosimo očuvanju multukulturalnosti i višejezičnosti kod nas i u Evropi, ocenila je direktorka Kancelarije.\nOrganizacija UN za obrazovanje, nauku i kulturu (UNESKO) je 1999. godine proglasila 21. februar za Međunarodni dan maternjeg jezika, u znak sećanja na smrt studenata u Daki (nekada Istočni Pakistan, danas Bangladeš), koji su poginuli u borbi za pravo da koriste svoj maternji jezik.\nObeležavanje ovog dana u zemljama UNESKO počelo je 21. februara 2000. godine u cilju promovisanja jezičke i kulturne raznolikosti i višejezičnosti.\nBiber i Cifakis: Promena granica kao rešenje problema Beograda i Prištine nije…\nU Kragujevcu 22. juna miting Srbija na nogama, učestvuju lideri Saveza…\nBastać: Referendum ima legitimitet jer je izašlo više od deset odsto…\nŠabić: Ako Vesić ima interne mejlove N1 preti mu kazna od…\nJeremić: Srbima na Kosovu i Metohiji život postao…\nBiber i Cifakis: Promena granica kao rešenje problema…


NA AERODROM SARAJEVO STIGLA MEDICINSKA POMOĆ TURSKE ZA BIH — Bosnjaci.Net\nMedicinska pomoć za borbu protiv širenja koronavirusa\nObjavljeno: 08. April 2020. 13:04:02\nNa Međunarodni aerodrom Sarajevo u srijedu je stigla medicinska pomoć Turske Bosni i Hercegovini za borbu protiv širenja koronavirusa, javlja Anadolu Agency (AA).\nNa pistu Međunarodnog aerodroma Sarajevo sletio je avion turske vojske kojim je dopremljena pomoć, a avion su dočekali ambasador Republike Turske u BiH Haldun Koc i ministar sigurnosti Fahrudin Radončić. Pomoć se sastoji od zaštitne opreme (medicinske maske i medicinska zaštitna odijela), te testova za COVID-19.\nAmbasador Koc je istakao kako je ova pomoć, koja je poslana prema instrukcijama predsjednika Turske Recepa Tayyipa Erdogana, znak solidarnosti Turske s bratskom i prijateljskom BiH u ovim teškim trenucima.\n"Vjerujemo da će ova pomoć biti od koristi narodu BiH. Ja sam upravo uručio i orginalno pismo predsjednika Erdogana upućeno predsjedavajućem Predsjedništva BiH Šefiku Džaferoviću, a tiče se ove pomoći. Vjerujemo da će trenutna situacija, koja je pogodila cijeli svijet, biti okončana i ovo su trenuci kada jedni drugima trebamo pokazati solidarnost i pomoć", rekao je Koc.\nMinistar sigurnosti BiH Fahrudin Radončić zahvalio je Turskoj na pomoći.\n"Mi se u ime BiH, svih članova Predsjedništva BiH i svih građana, zahvaljujemo što je Republika Turska u jednoj iznimnoj teškoj situaciji i po nju i po njene građane, jer se nalaze u pandemiji, našla humanitarni kapacitet da građanima BiH pošalje veoma važnu humanitarnu pomoć", rekao je Radončić, dodajući kako će pomoć u narednom periodu biti raspoređena građanima BiH.\n"Mi još jednom iskazujemo veliku zahvalnost predsjedniku Erdoganu i svim građanima Turske što su danas pokazali solidarnost sa svim građanima BiH", rekao je Radončić.\nDodao je kako, prema preliminarnim podacima, pošiljka pomoći iz Turske sadrži više stotina hiljada komada rukavica, maski, nekoliko hiljada specijalnih odjela za ljekare i najmanje 2.000 testova za koronavirus.\nPodsjećamo da je pošiljka pomoći iz Tuske stigla svega nekoliko dana nakon što je predsjedavajući Predsjedništva Bosne i Hercegovine Šefik Džaferović razgovarao telefonom s predsjednikom Turske Recepom Tayyipom Erdoganom, a tokom razgovora je naglašeno da se pandemija može pobijediti jedino zajedničkim i koordiniranim aktivnostima cijelog svijeta.\nDžaferović je tada zahvalio na pomoći koju je Republika Turska među prvima pružila Bosni i Hercegovini, dok je predsjednik Erdogan rekao da će se pomoć Republike Turske nastaviti, u medicinskoj opremi neophodnoj za zaustavljanje širenja COVID-19.\nIz Turske je krajem marta također stigla pošiljka pomoći BiH.


Turski megaprojekat na čijem kraju stoji rusko „njet“ - Sputnjik Srbija\n13:46 12.06.2018 (osveženo 17:53 12.06.2018) Preuzmite kraći link\nDanašnje otvaranje Transanadolijskog gasovoda za prirodni gas (Tanap) u turskom gradu Eskišehiru, koji je će azerbejdžanski gas dovesti do Evrope, po oceni gostiju emisije „Energija Sputnjika“, dobra je prilika za promociju politike turskog predsednika Redžepa Tajipa Erdogana pred parlamentarne i predsedničke izbore, 24. juna. Turska, kako je ocenila novinarka Politike koja dugo prati energetiku Jasna Petrović, ne gubi vreme. Obezbeđuje zaradu od tranzitnih taksi i dovoljno gasa za sebe, kako ubuduće od „Turskog toka“, tako sada i od „Tanapa“, a da Evropa od tog gasovoda neće imati preteranu korist, smatra ona.\nPrisustvo predsednika Srbije Aleksandra Vučića na svečanosti u Turskoj, prema mišljenju gostiju emisije koju uređuje i vodi Jelica Putnjiković, u suštini predstavlja njegovu podršku predsedniku Erdoganu, jer kako podseća Petrovićeva, Srbije nema u planovima „Tanapa“.\nI energetski stručnjak Miloš Zdravković smatra da su količine gasa koje će preko Turske stizati u Evropu zanemarljivo male i da „Tanap“ nema svrhe ukoliko se ne izgradi Transjadranski gasovod (TAP), koji bi taj gas doveo do Grčke, Italije, Albanije, Crne Gore… On, međutim, dodaje da na kraju opet sve zavisi od Rusije.\n„Evropa troši godišnje preko pet stotina milijardi kubika gasa, dve trećine je iz uvoza, a najznačajniji izvoznik gasa u Evropu je Ruska Federacija. Prošle godine je Eropi prodala 194 milijardi kubika gasa. Kroz gasovod ’Tanap‘ je predviđeno da u ovom trenutku prođe 16 milijardi kubika, a 10 milijardi je slobodno za tranzit u Evropu. ’Tanap‘ i ceo južni gasni koridor ima ekonomskog smisla ako bi se napravio i Transkaspijski gasovod, ali Rusi to nikad neće dozvoliti“, uveren je Zdravković. On smatra da je u pitanju geopolitika i da je sa ekonomske strane „Tanap“ neopravdan projekat, a to objašnjava time što su vlasnici „Tanapa“ turska državna kompanija „Botaz“ sa svega 20 odsto, a većinski vlasnici su azerbejdžanska državna kompanija i „Britiš petroleum“.\nJasna Petrović kaže da je Erdogan „povukao nogu“ odaljivši se od SAD, te da je Evropska unija počela da shvata da nije dobro da u svakom trenutku prati politiku koja se vodi u Vašingtonu.\n„Francuska je sa Putinom nedavno potpisala ugovor o povećanju isporuke gasa, Nemačka nastavlja da gradi ’Severni tok 2‘, tako da su čelnici Evropske unije shvatili da ruski gas zaista u ovom trenutku nema alternativu“, kaže naša sagovornica.\n„Evropa je osuđena da sarađuje sa Rusijom, kao što su Rusiji neophodne tehnologije koje dolaze sa zapada. Rusiji je neophodno najveće i na isplativije tržište energentima, a to je Evropska unija. Rusija ima alternativu da prodaje naftu, gas, struju i sirovine Indiji i celom pacifičkom regionu, ali niko nije lud da se odrekne najboljeg tržišta, a to je EU“, dodaje Zdravković.\nIzjave Džona Robertsa, višeg saradnika u Globalnom centru Atlantskog saveta, da bi povećanje kapaciteta gasovoda „Tanap“ i dovođenje većih količina gasa u Grčku, Albaniju i Italiju moglo da se napuni ruskim gasom iz druge cevi „Turskog toka“ oba naša gosta komentarišu kao provokaciju Atlantskog saveza.\n„To jeste provokacija Rusiji. To bi se vlasnicima TANAP-a veoma isplatilo, ali interesi njihovih vlada su druga stvar. Rusi će da preferiraju gradnju gasovoda kroz svoju državu. Oni prave ’Jamal Evropa gasovod‘, novu cev, još 33 milijarde kubika. Otkupili su uzbekistanske i tadžikistanske kompletne gasne industrije i infrastrukturu, imaju dugoročne ugovore sa Kazahstanom i Turkmenistanom da taj gas ide u Evropu i u Kinu preko ruskog gasovoda“, objašnjava on.\nZdravković ne veruje da će Rusija, „Gasprom“ ili bilo koja ruska kompanija pristati da prodaju gas preko američkih i britanskih gasovoda.\nevropa, TANAP, otvaranje


U JEDNOJ ILI 101 KOLONI ?\nIzvor: nova.rs/Nataša Latković/Lokalne novine | Obrenovac, 09.10.2021.\nU narednih desetak dana trebalo bi da bude poznato ko će se sve iz redova opozicije i u koliko kolona suprotstaviti vladajućim strankama na izborima u aprilu sledeće godine\nZa sada je izvesno da će na njima učestvovati koalicija NADA i Dveri Boška Obradovića, verovatno i stranke takozvanog zelenog bloka, predvođeni Nebojšom Zelenovićem i pokretom Ne davimo Beograd, dok se na tu temu i dalje vode razgovori unutar najvećih stranaka “bojkot opozicije”. Prema saznanjima “Nove”, sprema se koalicija dr Dejana Žujovića i Pokreta ujedinjenih fantoma.\nPregovori vlasti i opozicije, uz posredovanje Evropskog parlamenta, su završeni, a najveći deo opozicionih stranaka nije zadovoljan sporazumom o izbornim uslovima koji su ponudili evroparlamentarci.\nI dok pojedine partije i dalje vagaju da li da učestvuju na parlamentarnim, predsedničkim i beogradskim izborima, koji će verovatno biti održani 3. aprila, neke stranka su već donele odluku i čak saopštile ime predsedničkog kandidata.\nMoguća zajednička lista SSP, DS i NS\nSSP Dragana Đilasa, DS, PSG i PzP zvanično nisu doneli odluku o učešću na izborima. Kako navodi naš izvor, o tome se vode razgovori, a postoje i kontakti sa predstavnicima NS Vuka Jeremića.\nNije isključeno da sve te partije budu na jednoj listi u slučaju da odluče da izađu na izbore.\nNjima bi mogla da se pridruži i SDS Borisa Tadića, ali prema našim saznanjima sa tom strankom još nisu vođeni razgovori. To je nedavno potvrdio i sam Tadić, koji nije isključio mogućnost da se ponovo kandiduje za predsednika države.\n“Činim veliki napor da pokrenem opoziciju u borbi protiv Vučićevog režima. Ne ide mi najbolje, ali nadam se poboljšanju”, rekao je Tadić i dodao da se „u opoziciji koriste sve moguće okolnosti da dođe do novih podela“.\nKoalicija NDBG i Nebojše Zelenovića\nGotovo je izvesno da će na izborima učestvovati koalicija stranaka okupljena oko “zelenog bloka”. Kako je pisao portal Nova.rs, pokret Ne davimo Beograd, ZZS Nebojše Zelenovića, aktivista Aleksandar Jovanović Ćuta i predstavnici organizacije “Srce grada” vodili su razgovore o formiranju koalicije.\nNDBG i Zelenović odbacili su predlog stranaka oko DS i SSP o zajedničkoj listi za beogradske izbore, a lider ZZS naveo je da to “ne dolazi u obzir”. Iz te potencijalne koalicije poručili da je moguć samo zajednički kandidat za predsednika.\n“Videćemo sa drugim organizacijama, mislim da je jako važno da otvorimo to pitanje jer će ovaj kandidat predstavljati veliku grupu organizacija, važno je kakve vrednosti zastupa, a mi ćemo u dogovoru sa ostalim organizacijama možda i predložiti nekoga, ali smo zaista otvoreni da razgovaramo oko toga na najkonstruktivniji mogući način“, rekao je Radomir Lazović, jedan od lidera NDBG.\nI Dveri izlaze na izbore\nSa druge strana, pokret Dveri doneo je odluku da učestvuje na izborima.\n“Završili smo sa gubljenjem vremena u dijalozima sa vlašću i opozicijom, i čekanjem protesta kojih nema. Ostalo je manje od 6 meseci do izbora. Krećemo odmah”, poručio je Obradović koji će, u slučaju da ne bude postignut dogovor unutar opozicije, biti i kandidat tog pokreta za predsednika države.\nSavez dr Žujevića i PUF\nDa će na izborima učestvovati, najavio je pre pre više od godinu dana pulmolog dr Dejan Žujović. On je tada rekao da će biti predsednički kandidat, a potom je formirao pokret “Za sve moje ljude”.\nPrema našim informacijama, on nije odustao od kandidature za predsednika, a na izborima će učestvovati u savezu sa Pokretom ujedinjenih fantoma.\nNADA na parlamentarnim, Miloš Jovanović predsednički kandidat\nDa će učestvovati na predstojećoj izbornoj trci najavila je i koalicija NADA, koju čine DSS, POKS i niz udruženja građana. Oni su tu odluku doneli još pre početka međustranačkog dijaloga i otkrili da će njihov kandidat za predsednika biti Miloš Jovanović, predsednik DSS.\nĐorđe Vukadinović, urednik Nove srpske političke misli, kaže za Nova.rs da dobar deo stranaka koje smo pomenuli je deo Vučićeve opozicione orbite – ili su članovi ili kandidati za članove takozvane konstruktivne opozicije.\n“Lidera POKS-a sam četiri godine gledao kao člana poslaničke grupe SNS. Vučić ne želi samo vlast, već želi i potpunu kontrolu nad opozicijom. Njemu trebaju i oni koji će da budu opozicija, a ne samo oni koji će da budu vlast. Zato taj kriterijum učešća u vlasti, na žalost, za Srbiju nije dovoljan kriterijum za opoziciju”, ističe Vukadinović.\nOn navodi da su opozicija manje-više oni koji su bojkotovali prošle izbore i neki pokreti, poput Ne davimo Beograda.\n“Mislim da će se verovatno većina opozicije na kraju ipak odlučiti za izlazak na izbore, bez obzira što su uslovi katastrofalni, ili će posegnuti za aktivnim otporom, ne bi li došli do boljih uslova. Razumem što još nisu pale te odluke o izlasku, a za ozbiljnu borbu moraće ući u ozbiljnu borbu za koliko toliko popravljanje izbornih uslova. Da li će biti jedinstvenog nastupa ‘prave opozicije’ mislim da je rano za tu odluku, ali verujem da će ih neka vrsta pritiska vlasti, okolnosti i birača naterati da bar većinu na neko udruživanje”, zaključuje Vukadinović.


Muškarac iz Kantona Sarajevo zapalio „Džetu“ u Istočnoj Ilidži | Palelive.com\nPočetna Regija Istočno Sarajevo Muškarac iz Kantona Sarajevo zapalio „Džetu“ u Istočnoj Ilidži\nMuškarac iz Kantona Sarajevo zapalio „Džetu“ u Istočnoj Ilidži\nPolicija u Istočnom Novom Sarajevu identifikovala je i uhapsila muškarca nastanjenog u Kantonu Sarajevo čiji su inicijali L.A za kojeg je utvrđeno da je u Istočnoj Ilidži zapalio automobil „džeta dva“.\nPolicijski službenici su juče došli do saznanja da se u vezu sa izvršenjem krivičnog djela oštećenje i oduzimanje tuđe stvari može dovesti L.A, saopšteno je danas iz Policijske uprave Istočno Sarajevo.\nU saradnji sa Policijskom upravom Novi Grad u federalnom Sarajevu, imenovani je lišen slobode i sproveden u službene prostorije Policijske stanice Istočno Novo Sarajevo, gdje je tokom kriminalističke obrade priznao da je počinio krivično djelo zajedno sa licem čiji su incijali Š.A.\nIz Policijske uprave dodaju da je u toku kompletiranje i dokumentovanje predmeta, nakon čega će biti podnesen izvještaj nadležnom tužilaštvu.\nPolicijskoj stanici Istočno Novo Sarajevo juče je prijavljeno da u Ulici Branka Radičevića u Istočnoj Ilidži gori putnički automobili „džeta dva“ u vlasništvu lica čiji su inicijali Đ.P.\nPrethodni članakKruna karijere za Tanju Karišik Košarac – treće Olimpijske igre\nNaredni članakVigemark upoznat o potencijalima grada


Faktor | Bimal ulje stiglo do Angole i Filipina: Poslije Dalekog istoka, brčanski proizvodi i u Africi\nBimal ulje stiglo do Angole i Filipina: Poslije Dalekog istoka, brčanski proizvodi i u Africi\n30.12.2019. / 11:15\nKako su iz kompanije poručili, dobra izvozna strategija, vrhunski kvalitet proizvoda i neprestani razvoj mreže kupaca rezultovali su prodajom više od pet miliona litara ulja u Maleziju, na Filipine i u Angolu\nProizvodi brčanske fabrike za proizvodnju jestivog ulja BIMAL su ove zime, pored Dalekog istoka, stigli i do svojih prvih kupaca u Africi. Kako su iz kompanije poručili, dobra izvozna strategija, vrhunski kvalitet proizvoda i neprestani razvoj mreže kupaca rezultovali su prodajom više od pet miliona litara ulja u Maleziju, na Filipine i u Angolu.\n-Osnovni uslov za otvaranje novih tržišta je kvalitet, a Bimal Grupa svake godine proširuje svoja izvozna tržišta čime potvrđujemo ovaj uslov. Kao lider u proizvodnji prehrambenih proizvoda u BiH, Bimal značajno doprinosi privrednom razvoju naše zemlje, te utiče na promociju kvaliteta domaćih proizvoda širom svijeta - rekla je Nataša Pucar, direktor Korporativnih komunikacija Studen Holdinga u čijem sastavu je fabrika Bimal.\nOd 2016. godine kada je prvi put isporučio proizvode u Maleziju, Bimal je prisutan na Dalekom istoku, a zahvaljujući kvalitetu svojih jestivih ulja, tržište Filipina se sada nalazi na mapi izvoznih tržišta brčanske fabrike. Uz kontinuiranu proizvodnju i kapacitete, Bimal oko 80 posto svog asortimana plasira izvan BiH, a ulazak na tržište Afrike zasigurno doprinosi daljem rastu Grupe.\nFabrika Bimal certifikovana je u skladu sa sedam međunarodno priznatih standarda, počevši od ISO 9001:2015, IFS, ISCC, Halal, Kosher i GMP+ standarda, te BEZ GMO Proizvedeno standarda kojeg je među prvim kompanijama u BiH uspješno implementirala. U proizvodnom asortimanu BEZ GMO proizvodnje Bimal Grupe pored suncokretovog, sojinog i ulja uljane repice nalaze se lecitini, sačme, masne kiseline i specijalni proizvodi od visokooleinskog suncokreta.\nBrčanke nastavile dominaciju: Odbojkašice Bimal Jedinstva pobjednice Kupa BiH\nOdbojkašice Bimal-Jedinstva eliminisane u osmini finala CEV Cupa\nFIPA: Ostvaruju se najave o rekordnim stranim investicijama u BiH